Η Ταπισερί του Μαύρου Χρυσού της Sandra Sawatzky | LiFO\n© Sandra Sawatzky\nΣυνέντευξη της Sandra Sawatzky στη School of Stitched Textiles (Lancashire, England).\nΩς κινηματογραφίστρια, συγγραφέας και παραγωγός, η Sandra Sawatzky συνηθίζει να αφηγείται ιστορίες. Ωστόσο, μετά από μια επίσκεψη σε μια έκθεση κεντημάτων στο Μουσείο Glenbow στο Κάλγκαρι και παίρνοντας έμπνευση από την ταπισερί του Bayeux, η Sandra ξεκίνησε να μεταφέρει την ιστορία του πετρελαίου για να απεικονίσει τις συχνά τρομακτικές επιπτώσεις του στον κόσμο, το περιβάλλον και τον πολιτισμό. Έχουμε την τιμή να ακούσουμε από πρώτο χέρι τη δική της επική ιστορία σχετικά με τη δημιουργία της ταπισερί The Black Gold Tapestry.\nΣχετικά με την Ταπισερί του Μαύρου Χρυσού\nΧρειάστηκαν κάτι λιγότερο από 10 χρόνια για να ολοκληρωθεί η 60 μέτρων, χειροποίητη, κεντημένη στο χέρι, ταπισερί Μαύρος Χρυσός- ένα μεγάλο και περίπλοκο έργο που αφηγείται την ιστορία του πετρελαίου από τις απαρχές της γης μέχρι σήμερα και τις αιώνιες επιπτώσεις του στον ανθρώπινο πολιτισμό σε όλο τον κόσμο. Η Sandra χρειάστηκε να επιστρατεύσει όλα τα δημιουργικά της ταλέντα, τις δεξιότητές της και περίπου 16.000 ώρες από τον χρόνο της για να δημιουργήσει αυτό το εκπληκτικό αριστούργημα, γι' αυτό και την συναντήσαμε για να μάθουμε πως προσέγγισε και εμπνεύστηκε το περίφημο έργο της.\nΠώς αποφασίσατε να ασχοληθείτε με τα υφάσματα;\nΞεκίνησα να ράβω ρούχα όταν ήμουν 13 ετών. Το πρώτο ρούχο που έφτιαξα ήταν ένα παντελόνι χωρίς ζώνη, φτιαγμένο από ένα φρικτό πλαστικό ύφασμα που λεγόταν Fortrel, στο μωβ χρώμα του δεινόσαυρου Barney. Ήταν άλλωστε το 1970, και επαινούσαν τότε το Fortrel για την αντοχή του στο τσαλάκωμα και τις ζάρες. Υπάρχει μια χωματερή στο Saskatoon Saskatchewan στον Καναδά με αυτό το παντελόνι μέσα, και χωρίς αμφιβολία είναι ακόμα ατσαλάκωτο και χωρίς ζάρες. Μόνο να βελτιωθώ θα μπορούσα μετά τη λυπηρή αυτή αρχή.\nΔύο χρόνια αργότερα έφτιαχνα ρούχα από όλα τα φυσικά υφάσματα. Σπούδασα σε μια σχολή καλών τεχνών με αντικείμενο την εικονογράφηση και το σχέδιο. Συνέχισα να φτιάχνω ρούχα, δεκάδες και δεκάδες ενδύματα - σίγουρα 10.000 ώρες εξάσκησης - με πολλές χειροποίητες ραφές. Εκτός από μερικά μαθήματα ραπτικής στο λύκειο και ένα μάθημα σχεδίασης πατρόν σε ένα κατάστημα υφασμάτων, είμαι αυτοδίδακτη. Διάβαζα αχόρταγα και μάζευα βιβλία για την ιστορία του ρούχου και της μόδας και εξασκούσα στην πράξη ό,τι μάθαινα. Ήταν σαν να μελετούσα κοντά στους καλύτερους. Τα αγαπημένα μου βιβλία έδειχναν λεπτομερώς το εσωτερικό των ενδυμάτων υψηλής ραπτικής. Κάποια στιγμή στη δεκαετία του '80 δίδαξα εικονογράφηση μόδας, ιστορία της μόδας, σχεδίαση πατρόν και κατασκευή ρούχων σε ένα τοπικό κολέγιο μόδας.\nΘα μπορούσατε να μας πείτε περισσότερα για την αρχική ιδέα της Ταπισερί του Μαύρου Χρυσού; Πώς προέκυψε;\nΗ ιστορία αρχίζει στο Μουσείο Glenbow στο Κάλγκαρι της Αλμπέρτα του Καναδά. Πήγα με τη μικρή μου κόρη να δω μια έκθεση με κεντήματα πρωτοπόρων γυναικών. Τα έργα ήταν θαυμάσια και πολύ εμπνευστικά για μένα, όπως αποδείχθηκε. Πήγαμε στον χώρο χειροτεχνίας που ονομαζόταν Discovery Room και εκεί μάθαμε πώς να κεντάμε. Είχα να κεντήσω από τότε που ήμουν έφηβη - αλλά είχα αρκετή εμπειρία στο ράψιμο με το χέρι, οπότε ασχολήθηκα με το κέντημα σαν την πάπια στο νερό. Στη συνέχεια ήθελα να κάνω περισσότερα - έτσι κέντησα μερικά σχέδια με φιγούρες από τη μόδα που είχα στο τετράδιο σκίτσων μου.\nΌλα αυτά με οδήγησαν στο να σκεφτώ ότι ήθελα να κάνω ένα έργο σαν την ταπισερί του Bayeux, μια εικονογραφημένη ιστορία σε ύφασμα, και ήξερα ότι με τις δεξιότητές μου στην εικονογράφηση, το ράψιμο και την αφήγηση ιστοριών θα μπορούσα να το κάνω. Ήξερα επίσης από τη δουλειά μου ως παραγωγός πόσος χρόνος θα χρειαζόταν και ποιος θα ήταν ο προϋπολογισμός και πώς θα μπορούσα να οργανώσω τη δουλειά για να το κάνω.\nΉθελα να φτιάξω μια επική ταπισερί για ένα γεγονός τόσο σημαντικό όσο η μάχη του Hastings που απεικονίζεται στην ταπισερί του Bayeux. Το πετρέλαιο είναι ο κύριος οικονομικός μοχλός εδώ στην Αλμπέρτα και η ενέργεια τροφοδοτεί την παγκόσμια οικονομία. Το πετρέλαιο χρησιμοποιείται με τόσους πολλούς διαφορετικούς τρόπους, από την ενέργεια και τα πλαστικά μέχρι τα υφάσματα και την ιατρική και χρησιμοποιείται σχεδόν σε κάθε κατασκευαστικό τομέα του υλικού κόσμου. Ήταν μια σπουδαία ιστορία για να ειπωθεί".\nΠοια ήταν τα υλικά και το ύφος που χρησιμοποιήσατε στην Ταπισερί;\n"Η ταπισερί "Μαύρος χρυσός" είναι το πρώτο κεντημένο έργο τέχνης που έχω κάνει. Μέχρι πριν από δέκα χρόνια, οπότε και άρχισα να εργάζομαι πάνω στην ταπισερί, εργαζόμουν στον κινηματογράφο και την τηλεόραση ως σεναριογράφος, παραγωγός και σκηνοθέτης. Έτσι, θεωρώ τον εαυτό μου πρώτα απ' όλα αφηγήτρια ιστοριών. Οι ταινίες που έκανα έχουν πολλή χορογραφημένη κίνηση και χιούμορ. Περιγράφω την ταπισερί, ως μια ταινία 67 μέτρων σε ύφασμα με επίσης πολλή κίνηση και χιούμορ. Τα υλικά που χρησιμοποιήθηκαν για την ταπισερί είναι ένα λινό ύφασμα για κοστούμι, και το κέντημα έγινε με κλωστή από μια μικρή οικογενειακή επιχείρηση στο Μπόισι του Αϊντάχο των ΗΠΑ που ονομάζεται The Thread Gatherer. Η κλωστή είναι βαμμένη στο χέρι και αποτελείται από ένα μείγμα μαλλιού και μεταξιού 50/50. Οι βελονιές κεντήματος που χρησιμοποίησα βασίστηκαν στις βελονιές που χρησιμοποιούνται στην ταπισερί του Bayeux - οι φιγούρες είναι κατασκευασμένες με μια βελονιά περιγράμματος που γεμίζει και στρώνεται. Όταν έκανα τα σκίτσα για το κέντημα - ένα σχέδιο με στυλό και μελάνι 67 μέτρων σε χοντρό χαρτί - σχεδίασα το έργο ώστε να έχει την αίσθηση του κέλτικου/μεσαιωνικού έργου του Bayeux, και χρησιμοποίησα επίσης την ιστορία της τέχνης για να διαμορφώσω το ύφος των σχεδίων - χρησιμοποιώντας αντικείμενα και έργα τέχνης από τις διάφορες περιόδους και μέρη της ανθρώπινης ιστορίας ως αναφορές.\nΑκολουθήσατε κάποια διαδικασία για την ανάπτυξη της ταπισερί;\n"Για την ταπισερί ξεκίνησα διαβάζοντας για την ιστορία του πετρελαίου - προσπαθώντας να σκεφτώ μια χρονική αλληλουχία. Για τις εικονογραφήσεις στράφηκα σε εκθέματα, ιστορικά ντοκουμέντα και πραγματικά αντικείμενα. Υπήρχαν τόσα πολλά που έπρεπε να ερευνήσω, από τα κοστούμια και τα σκηνικά, τα κτίρια και τις μηχανές μέχρι τις διαφορετικές ερμηνείες για τους δεινοσαύρους. Έψαξα ακόμη και για την ιστορία των χρωμάτων.\nΚάθε πάνελ (υπάρχουν οκτώ) αντιπροσωπεύει μια ιστορική περίοδο και τα χρώματα που χρησιμοποιούνταν εκείνη την εποχή. Από τα χρώματα με βάση τα φυτά στην αρχαία Αίγυπτο μέχρι τις βαφές ανιλίνης που εισήγαγε ο William Perkin στα μέσα του δέκατου ένατου αιώνα και τα φωσφορίζοντα χρώματα του εικοστού αιώνα. Στη συνέχεια άρχισα να σχεδιάζω σε μπλοκ ζωγραφικής. Πρόχειρα σχέδια. Και μετά μετέφερα τα πρόχειρα αυτά σχέδια τελειοποιώντας τις γραμμές τους, ώστε να γίνουν απλές γραμμές που να μπορούν να καλυφθούν με νήμα. Αυτές οι εικόνες ιχνογραφήθηκαν και περάστηκαν με μελάνι πάνω στο κύριο σκίτσο. Κάθε φορά που το σχέδιο ιχνογραφούνταν άλλαζε και όταν ερχόταν το κέντημα άλλαζε πάλι. Αυτό δημιουργούσε μια αίσθηση προσμονής για το ποιο θα ήταν το τελικό αποτέλεσμα".\nΠιστεύετε ότι είχατε το σθένος να επωμιστείτε ένα τόσο επικό έργο;\n"Όχι, το μότο μου ήταν πάντα η αστείρευτη περιέργεια και η διάθεση για άλματα. Πάντα ακολουθούσα αυτό που με ενδιέφερε να κάνω. Νομίζω ότι η "can-do" στάση μου προέρχεται από το γεγονός ότι μεγάλωσα στα λιβάδια του μεσοδυτικού Καναδά και γαλουχήθηκα με την κουλτούρα του DIY. Όλοι όσοι ήξερα έφτιαχναν πράγματα και έκαναν πράγματα που τους ενδιέφεραν. Για παράδειγμα, ο σύζυγός μου κατασκεύασε έναν πύραυλο όταν ήταν έντεκα ετών και δούλεψε - πέταξε πραγματικά. Είχα εύκολη πρόσβαση στη φύση και περνούσα πολλές ώρες στην ύπαιθρο. Οι αδελφές μου και εγώ είχαμε τη δυνατότητα να περιπλανιόμαστε στη γειτονιά και την πόλη μας, να κάνουμε παρέες, να διαβάζουμε όποιο βιβλίο μας άρεσε, να πηγαίνουμε να βλέπουμε ταινίες και να επισκεπτόμαστε τη βιβλιοθήκη σε εβδομαδιαία βάση, να κάνουμε μαθήματα μουσικής, να πηγαίνουμε στην τοπική γκαλερί, να βλέπουμε θεατρικές παραστάσεις, μπαλέτο, συναυλίες, να πηγαίνουμε σε νυχτερινά κλαμπ, να ακούμε δίσκους ασταμάτητα - από τον Τσαϊκόφσκι και τον Κόουλ Πόρτερ μέχρι τους Led Zeppelin και τον Κατ Στίβενς. Να παίζουμε παιχνίδια και να κάνουμε αθλήματα.\nΔεν θυμάμαι να μου είπαν ποτέ οι γονείς μου ότι δεν μπορούσα να κάνω κάτι επειδή ήμουν κορίτσι. Τα σχολεία όπου μεγάλωσα δίδασκαν τέχνη, μουσική, ποίηση, θέατρο και ήταν εξίσου σημαντικά με όλα τα άλλα μαθήματα. Αυτή ήταν μια κανονική μεσοδυτική εκπαίδευση - διαθέσιμη σε όλους σε οποιοδήποτε σχολείο. Μεγαλώνοντας στη δεκαετία του '60, υπήρχαν πολλά που τροφοδοτούσαν τη φαντασία μου. Η οικογένειά μου συζητούσε τα πάντα στο βραδινό τραπέζι- ήταν πολύ διασκεδαστικό να συζητάμε, να συζητάμε και να διαφωνούμε. Στα δεκατρία μου με ενδιέφερε πολύ η απελευθέρωση των γυναικών, οπότε έβαλα υποψηφιότητα για το μαθητικό συμβούλιο του σχολείου μου και εξελέγην η πρώτη γυναίκα πρόεδρος. Περηφανεύομαι πως τότε πίεσα και κέρδισα το δικαίωμα για τα κορίτσια να φορούν παντελόνια στο σχολείο. Ήταν μεγάλη υπόθεση εκείνη την εποχή. Ο διευθυντής μας ήταν ένας πρώην λοχίας του στρατού με πολύ κάθετες ιδέες για το τι έπρεπε να φορούν οι νεαρές κυρίες.\nΗ τέχνη, οι ιδέες, η περιέργεια, το να μαθαίνω πώς να κάνω πράγματα, και να εμπνέομαι από τον κόσμο γύρω μου, σε συνδυασμό με πολλή προσωπική ελευθερία, ήταν το μόνο που χρειάστηκε για να αναπτύξω το στιλ μου και την εσωτερική μου φωνή".\nΠοιοι καλλιτέχνες σας εμπνέουν;\n"Αγαπώ τον Μιχαήλ Άγγελο για την επιμονή του, τον Ντα Βίντσι για την περιέργειά του, τον Ματίς για το χρώμα του, τη γλύπτρια της Αλμπέρτα Katie Ohe για την παιχνιδιάρα της πλευρά, την Κοκό Σανέλ για τη φιλοδοξία της, τον μουσικό Jack White για την ακεραιότητά του, τον συγγραφέα Vikram Seth για το χιούμορ του, την Joni Mitchell για τα τραγούδια που έγραψε και τον δημιουργό Steve Jobs για τον αναλυτικό ενθουσιασμό του".\nΑισθάνεστε ποτέ ότι σας λείπει το κίνητρο, και αν ναι, πώς είναι όταν δεν δουλεύετε;\n"Όχι, δεν αισθάνομαι έλλειψη κινήτρων, ίσως κουράζομαι, αλλά δεν είναι ότι μου λείπουν τα κίνητρα. Μόλις ξόδεψα 9 χρόνια και 16.000 ώρες κεντώντας μία ταπισερί για το πετρέλαιο. Για μένα, το κίνητρο βασίζεται στην πειθαρχία. Δεν γεννήθηκα με αυτοπειθαρχία. Την έμαθα μέσα από την εξάσκηση, θέτοντας διαχειρίσιμους στόχους που έχουν νόημα για μένα και αυτό βοήθησε να αναπτυχθεί η πειθαρχημένη μου προσέγγιση στην κατασκευή. Πιστεύω επίσης ότι πρέπει να διασκεδάζουμε όταν κάνουμε πράγματα και η διασκέδαση πρέπει να βοηθάει τη διαδικασία. Η ρουτίνα είναι σημαντική. 'Οταν έφτιαχνα την ταπισερί, η μέρα εργασίας μου εξελισσόταν, μέχρι που σηκωνόμουν καθημερινά στις 5:20 - έγραφα στο ημερολόγιό μου μέχρι τις 6, μετά κεντούσα μέχρι τις 8:30 - μετά πήγαινα έξω για τρέξιμο. Επιστρέφοντας στις 9:30, έπινα καφέ και δούλευα με μερική απασχόληση - συγκεντρώνοντας χρήματα για την ομάδα χορού μιας φίλης. Στη συνέχεια επέστρεφα στο κέντημα από τη 1 έως τις 5 το απόγευμα. Σταματούσα για να δειπνήσω με την οικογένειά μου και στη συνέχεια επέστρεφα στη δουλειά από τις 7 ως τις 10:15. Μετά κοιμόμουνα. Ένα πρόγραμμα βοηθάει να γίνει η δουλειά. Όσο έραβα άκουγα μουσική, podcasts, μιλούσα με φίλους στο τηλέφωνο. Η οικογένειά μου κουβέντιαζε μαζί μου ενώ δούλευα. Το κέντημα ήταν πάντα συναρπαστικό και μου άρεσε να δουλεύω με τα υλικά".\nΈχετε κάποια συμβουλή για τους δικούς μας φοιτητές;\n"Να βάζετε προσωπικούς στόχους για να ολοκληρώσετε την εργασία που έχετε μπροστά σας. Βγείτε στην ύπαιθρο για να καθαρίσει το μυαλό σας. Εμπνευστείτε τη δουλειά σας κοιτάζοντας τους καλύτερους και μιμούμενοι τους καλύτερους στους τομείς που σας ενδιαφέρουν. Μάθετε για τα υλικά σας μέσω του δικού σας πειραματισμού. Ακολουθήστε συμβουλές. Αγνοήστε τις επίσης. Αναπτύξτε καθημερινές συνήθειες δημιουργίας. Δείξτε στον κόσμο τη δουλειά σας. Βγείτε έξω και παρατηρήστε τον κόσμο γύρω σας. Δεν χρειάζεται να ταξιδέψετε μακρύτερα από εκεί που βρίσκεστε για να βρείτε κάτι ενδιαφέρον. Βρείτε τρόπους να κάνετε τη δουλειά σας διασκεδαστική. Μην υποτιμάτε ποτέ την ανάγκη σας για υλικές ανέσεις. Να τρώτε καλά, να κοιμάστε καλά όταν μπορείτε. Πιστεύω ότι ένα καλό φλιτζάνι καφέ ή ένα ζεστό δυνατό τσάι με ένα μπισκότο στο πλάι κάνει τη ζωή υποφερτή, ειδικά κατά τη διάρκεια των πολλών ωρών που απαιτούνται για να κάνεις κάτι που να αξίζει τον κόπο".\n'Αποψη της έκθεσης στο Esplanade Arts and Heritage Centre (Σεπτ. 2021).\nΗ Sandra Sawatzky


Η Microsoft κυκλοφόρησε τα Windows σε ARM, υποσχόμενη τεράστιες βελτιώσεις στη διάρκεια ζωής της μπαταρίας και καλύτερη απόδοση σε πάρα πολλά προϊόντα.\nΑυτά τα προϊόντα υποτίθεται ότι δεν θα προερχόταν μόνο από τη Microsoft αλλά και από τους συνεργάτες της. Ωστόσο αν και έχουν κυκλοφορήσει αρκετές συσκευές τα τελευταία χρόνια, τα Windows στο ARM δεν έχουν υιοθετηθεί από το κοινό.\nΟ λόγος είναι απλός: αυτές οι συσκευές είναι πολύ ακριβές και δεν έχει νόημα να επενδύσει κάποιος σε μια τέτοια πλατφόρμα, όταν υπάρχουν εναλλακτικές λύσεις της Intel με καλύτερη τιμή.\nΟ Ανώτερος Διευθυντής της Qualcomm, Miguel Nunes, ανέφερε πρόσφατα σε μια συνέντευξη στο Golem ότι τα πρώτα Windows σε συσκευές ARM είχαν “ανεπαρκή τιμολόγηση”, οπότε οι πελάτες ήταν απρόθυμοι να τα αγοράσουν.\nΗ ίδια η Microsoft προσπάθησε να αντιμετωπίσει αυτό το πρόβλημα με πιο προσιτά μοντέλα Surface, αλλά φυσικά ολόκληρο το οικοσύστημα θα πρέπει να ακολουθήσει τα βήματά της για να κυκλοφορήσουν φθηνότερα Windows σε προϊόντα ARM.\nΤα Windows στο ARM, που κυκλοφόρησαν το 2017, έχουν εξελιχθεί σημαντικά, επομένως υποστηρίζουν πλέον και εξομοίωση στα x64. Η Microsoft αναφέρει ότι συνεργάζεται συνεχώς με την Qualcomm για την περαιτέρω εξέλιξη της πλατφόρμας.\n“Με τους προγραμματιστές να υποστηρίζουν όλο και περισσότερο εγγενώς τις εφαρμογές ARM64, η εξομοίωση εφαρμογών x64 είναι ένα σημαντικό βήμα στο ταξίδι μας με τα Windows 10 στο ARM. Μέσω της συνεργασίας μας με την Qualcomm Technologies, τα Windows 10 σε υπολογιστές ARM συνεχίζουν να προσφέρουν απίστευτη διάρκεια ζωής στην μπαταρία, δυνατότητες συνδεσιμότητας με 4G LTE και 5G και καθηλωτικές εμπειρίες με δυνατότητες επιτάχυνσης AI, στυλό και αφής – όλα τα χαρακτηριστικά που πιστεύουμε ότι είναι πολύ απαραίτητα στην εργασία.”\nΤο αν τα Windows στο ARM θα έχουν τελικά επιτυχία ή όχι είναι κάτι που θα φανεί. Προς το παρόν όμως, η τιμή των διαθέσιμων συσκευών είναι προφανώς απογοητευτική.


Διδακτική των Φυσικών Επιστημών στην Προσχολική Εκπαίδευση - PDF ΔΩΡΕΑΝ Λήψη\nDownload "Διδακτική των Φυσικών Επιστημών στην Προσχολική Εκπαίδευση"\nΦόβος Καίσαρ Μιαούλης\n1 ΕΛΛΗΝΙΚΗ ΔΗΜΟΚΡΑΤΙΑ ΠΑΝΕΠΙΣΤΗΜΙΟ ΚΡΗΤΗΣ Διδακτική των Φυσικών Επιστημών στην Προσχολική Εκπαίδευση Ενότητα # 1.2: Η προοπτική των βασικών αρχών της φύσης των Φυσικών Επιστημών στην επιμόρφωση των εκπαιδευτικών Καλογιαννάκης Μιχάλης Παιδαγωγικό Τμήμα Προσχολικής Εκπαίδευσης\n2 Άδειες Χρήσης Το παρόν εκπαιδευτικό υλικό υπόκειται στην άδεια χρήσης Creative Commons και ειδικότερα Αναφορά Μη εμπορική Χρήση Όχι Παράγωγο Έργο v. 3.0 (Attribution Non Commercial Non-derivatives ) Εξαιρείται από την ως άνω άδεια υλικό που περιλαμβάνεται στις διαφάνειες του μαθήματος, και υπόκειται σε άλλου τύπου άδεια χρήσης. Η άδεια χρήσης στην οποία υπόκειται το υλικό αυτό αναφέρεται ρητώς. 2\n4 ΜΕΡΟΣ ΠΡΩΤΟ Βασικά θέματα διδακτικής των Φυσικών Επιστημών στην προσχολική και στην πρώτη σχολική ηλικία ΚΕΦ. 1 ο Η ανάπτυξη των βασικών εννοιών και δεξιοτήτων των Φυσικών Επιστημών στην προσχολική και στην πρώτη σχολική ηλικία ΚΕΦ. 2 ο Η προοπτική των βασικών αρχών της φύσης των Φυσικών Επιστημών στην επιμόρφωση των εκπαιδευτικών ΚΕΦ. 3 ο Κριτική θεώρηση των σύγχρονων θεωριών μάθησης ΚΕΦ. 4 ο Εφαρμογές των βασικών δεξιοτήτων των Φυσικών Επιστημών στην προσχολική και στην πρώτη σχολική ηλικία 4/21\n5 ΚΕΦ. 2 ο (Περίγραμμα) Η προοπτική των βασικών αρχών της φύσης των Φυσικών Επιστημών στην επιμόρφωση των εκπαιδευτικών Τι σημαίνει φύση των Φυσικών Επιστημών; Η φύση των Φ.Ε. στην εκπ/ση των εκπ/κών της πρωτοβάθμιας εκπ/σης Ένα δίκτυο για τη φύση της επιστήμης Μια ανάλυση της γνώσης για τη φύση της επιστήμης. Πρακτικές για τη διδασκαλία Ερωτήματα για την επιμόρφωση των εκπαιδευτικών Στοιχεία από μελέτες περίπτωσης 5/21\n6 Τι σημαίνει φύση των Φυσικών Επιστημών; (1/3) Φύση των Φ.Ε. = Ιδέες για την επιστήμη = Φύση της επιστήμης (Nature of Science, NOS) Ο όρος «Φύση των Φ.Ε.» είναι μεταγενέστερος του όρου «Φύση της Επιστήμης» και δεν πρόκειται για κάτι ταυτόσημο σ όλα τα επιστημονικά πεδία. Η φύση των Φ.Ε. σχετίζεται έντονα, αλλά δε συμπίπτει με την ιστορία και τη φιλοσοφία των Φ.Ε. Η φύση των Φ.Ε. μπορεί να οριστεί ως ένα υβριδικό πεδίο, το οποίο συμπεριλαμβάνει θέσεις και προοπτικές από πολλές κοινωνικές μελέτες των Φ.Ε., όπως είναι: η ιστορία, η κοινωνιολογία και η φιλοσοφία των Φ.Ε. σε συνδυασμό με την έρευνα και τα δεδομένα των γνωσιακών επιστημών, όπως είναι η γνωσιακή ψυχολογία. 6/21\n7 Τι σημαίνει φύση των Φυσικών Επιστημών; (2/3) Οι προτεινόμενες κεντρικές ιδέες ή βασικές αρχές των Φ.Ε. είναι: (1) Η επιστήμη απαιτεί και στηρίζεται σε εμπειρικά δεδομένα. (2) Η παραγωγή γνώσης στην επιστήμη γίνεται υπό την επίδραση πολλών παραγόντων, τρόπων σκέψης, λογικών κανόνων και εργαλείων. - Τα πειράματα δεν είναι ο μοναδικός δρόμος που οδηγεί στη γνώση. - Οι Φ.Ε. χρησιμοποιούν τόσο τον επαγωγικό συλλογισμό όσο και τον υποθετικο-παραγωγικό έλεγχο. - Δεν υπάρχει μία και μοναδική ενιαία έγκυρη επιστημονική μέθοδος. - Οι Φ.Ε. εξελίχθηκαν μέσω της «κανονικής επιστήμης» και των «επαναστάσεων» όπως περιγράφηκαν από τον Kuhn. 7/21\n8 Τι σημαίνει φύση των Φυσικών Επιστημών; (2/3) Οι προτεινόμενες κεντρικές ιδέες ή βασικές αρχές των Φ.Ε. είναι: (3) Η επιστημονική γνώση έχει διάρκεια αλλά υπόκειται σε κριτική και διαρκή έλεγχο και υπό αυτή την έννοια είναι προσωρινή. (4) Οι νόμοι και οι θεωρίες σχετίζονται μεν, αλλά είναι διακριτά είδη επιστημονικής γνώσης. Οι επιστημονικές υποθέσεις είναι ιδιαίτερο είδος, αλλά παράλληλα είναι και ένα γενικό είδος επιστημονικής γνώσης. (5) Η επιστήμη έχει δημιουργικά χαρακτηριστικά. 8/21\n9 (9) Η επιστήμη και οι μέθοδοί της δεν μπορούν να απαντήσουν σ όλα τα ερωτήματα. Μ άλλα λόγια υπάρχουν όρια στα είδη των ερωτήσεων που μπορούμε να υποβάλλουμε στο επιστημονικό πεδίο. 9/21 Τι σημαίνει φύση των Φυσικών Επιστημών; (3/3) Οι προτεινόμενες κεντρικές ιδέες ή βασικές αρχές των Φ.Ε. είναι: (6) Η επιστήμη έχει υποκειμενικά στοιχεία (οι ιδέες και η παρατήρηση είναι φορτισμένες από τα θεωρητικά πιστεύω) (7) Υπάρχουν ιστορικές, πολιτισμικές και κοινωνικές επιρροές στην πρακτική και στην κατεύθυνση προς την οποία σχετίζεται η επιστήμη. (8) Η επιστήμη και η τεχνολογία αλληλεπιδρούν, αλλά δεν είναι το ίδιο.\n10 Δραστηριότητα 2.1 Στις προτεινόμενες κεντρικές ιδέες ή βασικές αρχές των Φ.Ε. αναφέρεται και η ακόλουθη: Η επιστήμη και η τεχνολογία αλληλεπιδρούν, αλλά δεν είναι το ίδιο. Συζητήστε μέσα στην ομάδα σας για τις ομοιότητες και τις διαφορές της επιστήμης και τεχνολογίας..\n11 Η φύση των Φ.Ε. στην εκπ/ση των εκπ/κών της πρωτοβάθμιας εκπ/σης Στις μέρες μας, ο επιστημονικός και ο τεχνολογικός αλφαβητισμός αποτελεί αίτημα της εποχής μας αλλά συνδυάζεται με το στόχο της εκπαίδευσης του πολίτη. Για αυτό είναι σημαντικό στην εκπ/ση νηπιαγωγών και δασκάλων να εντάσσονται στοιχεία από τη φύση των Φ.Ε. Υποστηρίζουμε ότι, εάν οι εκπαιδευτικοί συνειδητοποιήσουν το μεγάλο βαθμό στον οποίο οι διδακτικές τους πρακτικές αντανακλούν τις αντιλήψεις τους για τη φύση της επιστήμης, τη φύση αυτού που διδάσκουν, τη φύση των δραστηριοτήτων που παρατηρούν κ.ο.κ., θα μπορέσουν: α) να βελτιώσουν τα δίκτυα των αντιλήψεων τους σε πλούσια δυναμικά δίκτυα, β) να αναμορφώσουν τις διδακτικές τους πρακτικές σε περισσότερα ευέλικτα σχήματα, ικανά να βοηθήσουν προς την κατεύθυνση της εκπαίδευσης του σύγχρονου πολίτη. 11/21\n12 Ένα δίκτυο για τη φύση της επιστήμης, όπως του σχήματος που ακολουθεί, μπορεί να βοηθήσει στην αποσαφήνιση όρων και ιδεών, αλλά και να εμπνεύσει ερωτήματα και δραστηριότητες που μπορούμε να προτείνουμε στους μαθητές, ενόσω αυτοί ασχολούνται ενεργητικά με κάποιου τύπου «έρευνα». 12/21 Ένα δίκτυο για τη φύση της επιστήμης (1/4) Με βάση τα παραπάνω συγκροτούμε ένα δίκτυο (εννοιολογικός χάρτης) για τη φύση της επιστήμης, στο οποίο να διαγράφεται το «άνοιγμα» τη επιστήμης στον ορίζοντα της φιλοσοφίας και του πολιτισμού (Machamer, 1998). Από παιδαγωγική άποψη, ζητώντας από τους μαθητές να στοχάζονται τις ενέργειες τους όταν μελετούν επιστήμη, μπορούμε να τους βοηθήσουμε να κατανοούν τους εαυτούς τους και τα κίνητρά τους. Ο στοχασμός για τους σκοπούς και τις διαδικασίες ενός προβλήματος καθιστά το μαθητή ικανό να επιλύει αυτό και άλλα παρόμοια, μεταφέροντας τη μάθησή του σε νέα περιβάλλοντα.\n13 Δραστηριότητα 2.2 Ο στοχασμός για τους σκοπούς και τις διαδικασίες ενός προβλήματος καθιστά το μαθητή ικανό να επιλύει αυτό και άλλα παρόμοια, μεταφέροντας τη μάθησή του σε νέα περιβάλλοντα. Δημιουργήστε μια δραστηριότητα για το νηπιαγωγείο: (α) για οποιαδήποτε γνωστικό αντικείμενο (θέμα) (β) για ένα θέμα από τις Φ.Ε., που να επιβεβαιώνει την παραπάνω θέση.\n14 Ένα δίκτυο για τη φύση της επιστήμης (2/4) Ένα σημαντικό θέμα για την επιστήμη είναι η εξήγηση. Η επιστημονική εξήγηση θεωρείται ως η διαδικασία με την οποία ένα σύνολο από προφορικές ή γραπτές εκφράσεις παρουσιάζεται σε κάποιον με στόχο να γίνουν κατανοητά τα φαινόμενα. Πολλές φορές οι εξηγήσεις αναπαριστώνται με μορφή δικτύου, όπου τα ανόμοια μέρη ενός φαινομένου ή μιας έννοιας ενώνονται δυναμικά. Τέτοιες δυναμικές συνδέσεις φαίνονται στο σχήμα που ακολουθεί: 14/21\n15 Δραστηριότητα 2.3 Με βάση τις προσωπικές εμπειρίες-γνώσεις αλλά και τα δεδομένα που έχουν παρουσιαστεί μέχρι τώρα στη διάλεξη δημιουργήστε ανά ομάδα ένα δίκτυο για τη φύση της επιστήμης.\n16 Ένα δίκτυο για τη φύση της επιστήμης (3/4) Μια χαρτογράφηση ορισμένων χαρακτηριστικών της σύγχρονης επιστήμης (Machamer, 1998) 16/21\n17 Οι μαθητές θα πρέπει να ευαισθητοποιηθούν και να κατανοήσουν ότι η επιστήμη είναι μια ανθρώπινη δραστηριότητα και ως τέτοια έχει ηθικές και κοινωνικές διαστάσεις. 17/21 Ένα δίκτυο για τη φύση της επιστήμης (4/4) Η θεωρία, ο νόμος, το μοντέλο και η υπόθεση, τα παραδείγματα και οι ερευνητικές παραδόσεις είναι όροι που χρησιμοποιούνται συχνά για να περιγράψουν το μέσο με το οποίο πραγματοποιείται η επιστημονική εξήγηση. Απόδειξη, έλεγχος, επιβεβαίωση, επαλήθευση και πρόγνωση είναι έννοιες που αφορούν τις διαδικασίες της δικαιολόγησης και της τεκμηρίωσης στην επιστήμη. Το εννοιολογικό κλειδί εδώ είναι ότι η επιστήμη θεμελιώνεται μέσω των διαδικασιών των εμπειρικών ελέγχων. Η μη επιστήμη θεμελιώνεται σε μη εμπειρικές βάσεις. Τα πειράματα είναι τύποι εμπειρικών ελέγχων. Κοινωνικές, πολιτισμικές, πολιτικές και ηθικές διαστάσεις. Ένας επιστήμονας δεν μπορεί να είναι δογματικός. Η επιστήμη, ως κοινωνική διαδικασία θα πρέπει να είναι συνεργατική.\n18 Η Hogan δίνει ένα θεωρητικό πλαίσιο που θα μπορούσε να καθοδηγήσει τη μελλοντική έρευνα για το πώς τα διάφορα είδη γνώσης για τη φύση της επιστήμης μπορούν να μεσολαβήσουν στην καθημερινή μελέτη των μαθητών για την επιστήμη στο σχολείο. 18/21 Μια ανάλυση της γνώσης για τη φύση της επιστήμης. Πρακτικές για τη διδασκαλία (1/3) Η Hogan (2000) διαχωρίζει τη γνώση των μαθητών για τη φύση της επιστήμης σε: - περιφερειακή (distal) και - εγγύς/κεντρική (promixal). Η περιφερειακή αναφέρεται στη γνώση των μαθητών για τα πρωτόκολλα, τις πρακτικές και τα προϊόντα της επιστημονικής κοινότητας. Η κεντρική αναφέρεται στην κατανόηση των μαθητών και στις διαδικασίες οικοδόμησης της γνώσης τους και είναι δεμένη με το σχολικό πλαίσιο και τις διαδικασίες παραγωγής της γνώσης τους.\n19 Μια ανάλυση της γνώσης για τη φύση της επιστήμης. Πρακτικές για τη διδασκαλία (2/3) Πολλές φορές οι κοινωνικές σχέσεις, οι ρόλοι κα οι ιεραρχίες μέσα σε μια τάξη μπορούν να διαμεσολαβήσουν στα πιθανά μεταγνωστικά αποτελέσματα των μαθητών. Κατά τη Hogan, μια εκτεταμένη έρευνα συσχέτισης ανάμεσα στις 4 δομές της γνώσης των μαθητών για τη φύση της επιστήμης (επιστημολογία, μεταγνώση, περιφερειακή και κεντρική γνώση) θα μπορούσε να μας βοηθήσει να καταλάβουμε την αλληλεπίδραση της ανάπτυξης και των διαδικασιών μάθησης στο σχηματισμό και στη λειτουργία των γνωστικών δομών. Με βάση τα παραπάνω μπορούμε να οδηγηθούμε σε βελτιωμένες μεθόδους διδασκαλίας για να ενθαρρύνουμε τους μαθητές μας να κατασκευάζουν τη γνώση τους και να αποκτούν δεξιότητες. 19/21\n20 Μια ανάλυση της γνώσης για τη φύση της επιστήμης. Πρακτικές για τη διδασκαλία (3/3) Δομές της γνώσης Περιφερειακή γνώση της φύσης της επιστήμης Κεντρική γνώση της φύσης της επιστήμης Επιστημολογική γνώση Μεταγνώση ΠΕΡΙΓΡΑΦΗ Γνώση για την επιστήμη ως επάγγελμα, συμπεριλαμβανομένων των επιστημολογικών παραδοχών που στηρίζουν το σχηματισμό και την κριτική της επιστημονικής γνώσης Μετάγνωση για τις προσωπικές εμπειρίες και για την ατομική μάθηση, καθώς επίσης και επιστημολογικές παραδοχές για την επιστημονική γνώση και τη μάθηση στο σχολείο. Επικρατεί γενικό σύστημα πεποιθήσεων για τη φύση και τα όρια της αλήθειας της γνώσης. Δηλωτική, διαδικαστική και υπό όρος γνώση για τη μάθηση ΠΑΡΑΔΕΙΓΜΑ «Τα βήματα στην έρευνα των επιστημόνων είναι συνήθως λιγότερο λογικά από ό,τι τα κάνουν να δείχνουν οι αναφορές τους». «Πιστεύω ότι και εγώ, όπως και οι περισσότεροι μαθητές, μαθαίνω την επιστήμη καλύτερα όταν, κατά τη διάρκεια της διδασκαλίας, ο δάσκαλος κάνει σαφές ποιες είναι οι σωστές και ποιες οι λάθος απαντήσεις». «Η γνώση είναι υποκειμενική επειδή εξαρτάται από την άποψη του προσώπου που τη διαμόρφωσε». «Αν θέλω να θυμηθώ κάτι καινούριο, με βοηθά να το συνδέσω με κάτι το οποίο ξέρω ήδη». Μια διαδικαστική προσέγγιση της γνώσης των μαθητών σχετικά με τη φύση της επιστήμης (Hogan, 2000)\n21 Ερωτήματα για την επιμόρφωση των εκπαιδευτικών Ποια από τα στοιχεία του δικτύου για τη φύση της επιστήμης αναγνωρίζουν οι νηπιαγωγοί; Ποια «φιλοσοφία» καλλιεργούν συνειδητά ή ασυνείδητα στους μαθητές τους μετά από μια μακροχρόνια διδακτική τους διαμεσολάβηση, την εμπειριστική ή την ερμηνευτική; Αρκεί η μέχρι τώρα εκπαίδευσή τους στο να καλλιεργούν στους μαθητές τους δεξιότητες μεταγνώσης και αυτορρύθμισης της μάθησής τους; Ποια κατεύθυνση θα πρέπει να πάρει η επιμόρφωσή τους ώστε να εφαρμόζουν μεθόδους αναγνωρίζοντας τις φιλοσοφικές και τις πολιτισμικές τους διαστάσεις; 21/21\n22 Δραστηριότητα 2.4 Με βάση τα ερωτήματα για την επιμόρφωση των νηπιαγωγών και λαμβάνοντας υπόψη σας το δίκτυο με τη χαρτογράφηση ορισμένων χαρακτηριστικών της σύγχρονης επιστήμης (Machamer, 1998) που παρουσιάστηκε στη σχετική διαφάνεια (δείτε την οθόνη), προσπαθήστε να προσεγγίσετε τα παρακάτω: (α) Ποια από τα στοιχεία του δικτύου για τη φύση της επιστήμης αναγνωρίζουν οι νηπιαγωγοί; (β) Ποια «φιλοσοφία» καλλιεργούν συνειδητά ή ασυνείδητα στους μαθητές τους μετά από μια μακροχρόνια διδακτική τους διαμεσολάβηση, την εμπειριστική ή την ερμηνευτική; (γ) Αρκεί η μέχρι τώρα εκπαίδευσή τους στο να καλλιεργούν στους μαθητές τους δεξιότητες μεταγνώσης και αυτορρύθμισης της μάθησής τους; (δ) Ποια κατεύθυνση θα πρέπει να πάρει η επιμόρφωσή τους ώστε να εφαρμόζουν μεθόδους αναγνωρίζοντας τις φιλοσοφικές και τις πολιτισμικές τους διαστάσεις;\n23 ΚΕΦ. 2 ο (Συμπερασματικά) Η προοπτική των βασικών αρχών της φύσης των Φυσικών Επιστημών στην επιμόρφωση των εκπαιδευτικών Τι σημαίνει φύση των Φυσικών Επιστημών; Η φύση των Φ.Ε. στην εκπ/ση των εκπ/κών της πρωτοβάθμιας εκπ/σης Ένα δίκτυο για τη φύση της επιστήμης Μια ανάλυση της γνώσης για τη φύση της επιστήμης. Πρακτικές για τη διδασκαλία Ερωτήματα για την επιμόρφωση των εκπαιδευτικών Στοιχεία από μελέτες περίπτωσης 23/21\n24 Δραστηριότητα 2.5 Να κουβεντιάσετε μέσα στην ομάδα σας και στη συνέχεια να αναφέρετε στην ολομέλεια τα κυριότερα σημείασυμπεράσματα του σημερινού μαθήματος φτιάχνοντας μία σύνοψη των βασικότερων σημείων.


Γλυκές Αλχημείες » Η εκπομπή της 30 Δεκεμβρίου 2017\nΗ εκπομπή της 30 Δεκεμβρίου 2017\nΆλλη μια χρονιά φτάνει στο τέλος της, άλλη μια χρονιά ετοιμάζεται να ξεκινήσει! Οι τελευταίες Γλυκές Αλχημείες του 2017 είναι εδώ και ο Στέλιος Παρλιάρος ανυπομονεί να μας δείξει τις πιο όμορφες ιδέες του για να υποδεχτούμε το νέο έτος όπως του αξίζει. Για μια απολαυστική αλλά και… τυχερή πρωτοχρονιά: πλούσιος σοκολατένιος κορμός με σου και κρέμα, μια τούρτα με ένα «δάσος» λευκής σοκολάτας και φυσικά η πρόταση του Στέλιου για την φετινή βασιλόπιτα. Γεύσεις, αρώματα και χρώματα άκρως γιορτινά, γιατί γιορτές χωρίς γλυκό… απλά δε γίνονται!\nΞεκινάμε με έναν πληθωρικό σοκολατένιο κορμό, που κάτω από την σοκολάτα κρύβει τα πιο λαχταριστά σου, γεμισμένα με λεπτή κρέμα ζαχαροπλαστικής. Ένας κορμός-πειρασμός που κανείς δεν μπορεί να του αντισταθεί!\nΓια τη συνέχεια, μια τούρτα με αφράτο παντεσπάνι, αρωματισμένο με λικέρ βύσσινο, με γέμιση από μους λευκής σοκολάτας. Γαρνιρισμένη με «δέντρα» λευκής σοκολάτας για ένα αποτέλεσμα που θα εντυπωσιάσει και θα ομορφύνει κάθε πρωτοχρονιάτικο τραπέζι.\nΑν κάθε πρωτοχρονιά ψάχνετε για το φλουρί, φέτος θα ψάχνετε για τη… βασιλόπιτα. Γιατί απλά η φετινή συνταγή του Στέλιου είναι… όλα τα λεφτά! Με φιστίκι Αιγίνης, κράνμπερυ και φρουί γλασέ, γεύση πρωτότυπη αλλά εντελώς εθιστική, να είστε βέβαιοι ότι δεν θα μείνει ψίχουλο!\nΤο τελευταίο γιορτινό τραπέζι της χρονιάς χρειάζεται οπωσδήποτε τη δική του… ζαχαρένια πινελιά, για να μπορέσουμε να αποχαιρετήσουμε το 2017 με μια γλυκιά γεύση στα χείλη!


Η βιταμίνη του ήλιου βοηθά την καρδιά να λειτουργεί καλύτερα – Diatrofi-News.gr\nHome / Βιταμίνες / Η βιταμίνη του ήλιου βοηθά την καρδιά να λειτουργεί καλύτερα\nΣτη μελέτη συμμετείχαν 163 πάσχοντες από καρδιακή ανεπάρκεια, κατά την οποία η καρδιά είναι πολύ αδύναμη για να ωθήσει επαρκή ποσότητα αίματος στο σώμα.\nΟι ασθενείς, οι οποίοι είχαν μέση ηλικία 70 ετών, υποβάλλονταν σε θεραπεία με βηματοδότη, φάρμακα της κατηγορίας των αναστολέων του μετατρεπτικού ενζύμου (α-ΜΕΑ) και των βήτα-αναστολέων κ.λπ.\nΟι μισοί από αυτούς πρόσθεσαν στην αγωγή τους συμπληρώματα βιταμίνης D για ένα χρόνο και οι υπόλοιποι μία ανενεργό ουσία (εικονικό φάρμακο).\nΌπως είπαν οι ερευνητές από το Πανεπιστήμιο του Ληντς στο 65ο Ετήσιο Συμπόσιο του Αμερικανικού Κολεγίου Καρδιολογίας ,οι ασθενείς τους που πήραν την βιταμίνη παρουσίασαν σημαντική βελτίωση στο επονομαζόμενο κλάσμα εξώθησης το οποίο αντιπροσωπεύει την ποσότητα του αίματος που ωθείται από την καρδιά προς το σώμα με κάθε κτύπο της.\nΣτους υγιείς ανθρώπους το κλάσμα αυτό κυμαίνεται μεταξύ 60% και 70%, αλλά στην συγκεκριμένη ομάδα ασθενών μετά βίας έφθανε το 26%.\nΈπειτα από τη λήψη της βιταμίνης D, όμως, το κλάσμα εξώθησης έφθασε το 34%, είπε ο επικεφαλής ερευνητής δρ Κλάους Βίτε, λέκτορας Καρδιολογίας στο Ληντς.\nΕπιπλέον, το μέγεθος της καρδιάς των εθελοντών μειώθηκε αισθητά, γεγονός που σημαίνει ότι ο καρδιακός μυς είχε ανακτήσει μέρος της ισχύος του, μπορούσε να επιτελεί πιο εύκολα το έργο του και έτσι μειώθηκε η υπερτροφία που είχε αναπτύξει όταν ήταν πιο αδύναμος.\nΗ βιταμίνη D κανονικά παράγεται από το δέρμα όταν αυτό εκτίθεται στον ήλιο. Αλλεπάλληλες μελέτες, όμως, έχουν δείξει πως πολλοί άνθρωποι, ιδίως στην τρίτη ηλικία, δεν παράγουν τις απαιτούμενες ποσότητες ούτε καν το καλοκαίρι και έτσι βρίσκονται σε μία μόνιμη κατάσταση ανεπάρκειας στη συγκεκριμένη βιταμίνη.\nΑυτό ισχύει κυρίως για όσους δεν καταναλώνουν τρόφιμα πλούσια στη βιταμίνη είτε εκ φύσεως (π.χ. ψάρια, ιχθυέλαια) είτε εμπλουτισμένα (π.χ. γάλα, δημητριακά πρωινού).\n«Τα συμπληρώματα βιταμίνης D είναι πάρα πολύ φθηνά και δίχως ανεπιθύμητες ενέργειες», είπε ο δρ Βίτε. «Το να βλέπουμε τόσο σημαντικές βελτιώσεις με ένα τόσο φθηνό και μη ειδικό σκεύασμα, είναι πραγματικά εκπληκτικό. Για την ακρίβεια είναι μία από τις σημαντικότερες βελτιώσεις που έχουν παρατηρήσει την τελευταία 15ετία».\nΩστόσο έσπευσε να επιστήσει την προσοχή, επισημαίνοντας ότι η μελέτη είναι μικρή και πρέπει απαραιτήτως να επαληθευτούν τα ευρήματά της σε άλλες, πολύ μεγαλύτερες, πριν μπορέσουν να γίνουν συστάσεις προς το κοινό.\nΗ καρδιακή ανεπάρκεια είναι πολύ συνηθισμένη και συχνά αποτελεί επακόλουθο καρδιαγγειακών επεισοδίων όπως το έμφραγμα του μυοκαρδίου. Αν και μπορεί να εκδηλωθεί σε άτομα κάθε ηλικίας, είναι πιο συχνή στους ηλικιωμένους. Υπολογίζεται ότι από τα 23 εκατομμύρια των πασχόντων από αυτήν σε παγκόσμιο επίπεδο, περισσότεροι από τους μισούς έχουν ηλικία άνω των 75 ετών.\nΠροηγούμενο Ετοιμαστείτε για την παραλία\nΕπόμενο 4 ωφέλιμα λαχανικά


Συνέντευξη Μητσοτάκη στη "Bild": Τι είπε για κορωνοϊό και τουρισμό, και για μεταναστευτικό-Τουρκία - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΕΛΛΑΔΑ Συνέντευξη Μητσοτάκη στη “Bild”: Τι είπε για κορωνοϊό και τουρισμό, και για...\nΤον τρόπο που η Ελλάδα κατάφερε να περιορίσει την πανδημία του κορωνοϊου, εξήγησε σε συνέντευξη παραχώρησε στην εφημερίδα «Bild», ο Πρωθυπουργός Κυριάκος Μητσοτάκης, παρουσιάζοντας παράλληλα το σχέδιο της κυβέρνησης για το άνοιγμα της χώρας με ασφαλή τρόπο σε επισκέπτες από το εξωτερικό. Παράλληλα, μεγάλο μέρος της συνέντευξης, επικεντρώνεται στα μέτρα της κυβέρνησης για τη στήριξη της εργασίας, στο σχέδιο Μέρκελ-Μακρόν, και στις αντιδράσεις που συγκεντρώνει εν όψει και της ερχόμενης Συνόδου Κορυφής.\nΣτη συνομιλία του με τους δημοσιογράφους Λιάνα Σπυροπούλου και Paul Ronzheimer, ο Κυριάκος Μητσοτάκης στάθηκε ιδιαίτερα στο γεγονός ότι η Ελλάδα διακρίνεται, για πρώτη φορά μετά από μεγάλο διάστημα, για την υψηλή αξιοπιστία: «Αποτελούμε θετικό παράδειγμα και αυτό δημιουργεί στον κόσμο αίσθημα σιγουριάς και εμπιστοσύνης στη δυνατότητα του κράτους να ανταποκρίνεται αποτελεσματικά», σημειώνει.\n«Σκοπεύουμε να ανοίξουμε την τουριστική δραστηριότητα για τις χώρες που έχουν παρόμοια επιδημιολογικά δεδομένα με την Ελλάδα», υπογράμμισε ο Πρωθυπουργός, και πρόσθεσε: «Η Γερμανία θα περιλαμβάνεται σ’ αυτές με βάση τα δεδομένα που έχουμε δει έως τώρα, και βεβαίως, οι Γερμανοί τουρίστες θα είναι ευπρόσδεκτοι στην Ελλάδα από την 1η Ιουλίου όσον αφορά τις απ’ ευθείας πτήσεις προς τα νησιά, και από τις 15 Ιουνίου εάν θέλουν να έρθουν στην Αθήνα».\nΟ κ. Μητσοτάκης διευκρίνισε ότι στο επόμενο στάδιο δεν θα εξετάζονται υποχρεωτικά όλοι οι αφιχθέντες στη χώρα μας, αλλά θα γίνονται δειγματοληπτικά τεστ ώστε να προληφθεί τυχόν έξαρση της επιδημίας. Τα τεστ, συνέχισε ο Πρωθυπουργός, θα συνοδεύονται από την αξιοποίηση ηλεκτρονικής εφαρμογής η οποία θα παρέχει πολύτιμες υγειονομικές πληροφορίες στους ταξιδιώτες, αλλά και από την ενίσχυση των εξεταστικών δυνατοτήτων στα νησιά.\n«Οι επισκέπτες θα έχουν πρόσβαση σε μια εφαρμογή (application) που θα τους παρέχει βασικές πληροφορίες και οδηγίες και θα μαθαίνουν που βρίσκεται η πλησιέστερη υγειονομική μονάδα. Επίσης θα φροντίσουμε να υπάρχουν επαρκή τεστ σε όλα τα νησιά, ακόμη και στα μικρά, σε περίπτωση που θα χρειαστεί κάποιος να υποβληθεί σε τεστ. Θα υπάρχει η δυνατότητα, αν συμβεί οτιδήποτε, να διακομιστεί κάποιος σε ένα από τα βασικά νοσοκομεία της Αθήνας. Συνεπώς μελετάμε προσεκτικά την κατάσταση για να διασφαλίσουμε ότι θα οργανώσουμε τις υπηρεσίες υγείας κατά τρόπο ώστε να αισθάνονται ασφαλείς τόσο οι επισκέπτες όσο και οι κάτοικοι» συνέχισε ο Πρωθυπουργός.\n«Θα εφαρμόζουμε και βασικούς κανόνες κοινωνικής αποστασιοποίησης σε ό,τι αφορά την εμπειρία στην Ελλάδα. Πράγματα απλά όπως το να τηρούνται οι αποστάσεις, να προστατεύεται το προσωπικό στις ταβέρνες και στα ξενοδοχεία φορώντας μάσκα. Βλέπετε, εδώ, όλοι φορούν τις μάσκες τους. Θέλουμε να απολαμβάνουν όλοι μια όσο το δυνατόν καλύτερη εμπειρία. Δεν γνωρίζουμε τι θα κάνουμε ακόμη με τα νυχτερινά κέντρα, ίσως να υπάρξουν εδώ κάποιοι περιορισμοί, αλλά όσον αφορά στη βασική εμπειρία, δηλαδή να πάει κάποιος στην παραλία, να πάει σε μια ωραία ταβέρνα, σε ένα εστιατόριο, θα είναι όλα ακριβώς ίδια, απλώς με μερικές πρόσθετες προφυλάξεις. Οι παραλίες άνοιξαν ουσιαστικά πριν από περίπου δέκα ημέρες. Επικράτησε τάξη, τηρήθηκαν οι αποστάσεις για τις ομπρέλες και τις ξαπλώστρες, και όλα έγιναν με πολύ οργανωμένο τρόπο. Προσδοκούμε λοιπόν ότι το ίδιο θα συμβεί και όταν ανοίξουμε τις πύλες μας για τον τουρισμό» αναφέρει ο Κυριάκος Μητσοτάκης. «Ουσιαστικά η ζωή στη Ελλάδα το καλοκαίρι είναι έξω. Άρα θέλουμε να περιορίσουμε όσο το δυνατόν περισσότερο τις δραστηριότητες εσωτερικού χώρου, αλλά όπως αντιλαμβάνεστε θα είναι εύκολο, διότι κανείς δεν θέλει να έρθει στην Ελλάδα για να μένει μέσα σε εσωτερικούς χώρους το καλοκαίρι, θέλει να έρθει στην Ελλάδα επειδή μπορεί να είναι έξω διαρκώς. Εκτός από τις ώρες ύπνου, ουσιαστικά μπορεί να είναι κανείς έξω όλες τις υπόλοιπες ώρες», προσθέτει.\nΓια τη ζημιά που προκαλεί στην οικονομία η κρίση του κορωνοϊού, ο Κυριάκος Μητσοτάκης σημειώνει: «Πρόκειται για μία παγκόσμια κρίση και βρισκόμαστε σε αχαρτογράφητα νερά. Το ίδιο ισχύει για την Ελλάδα, τη Γερμανία, τη Γαλλία, για όλες τις χώρες. Γνωρίζουμε ότι θα αντιμετωπίσουμε μία βαθιά ύφεση. Ελπίζουμε ότι θα είναι μεν βαθιά αλλά σύντομη, και ότι το 2021 θα καλύψουμε σε μεγάλο βαθμό το χαμένο έδαφος. Σωστά επισημάνατε ότι τα πηγαίναμε πολύ καλά πριν την εμφάνιση της πανδημίας. Είμαστε μια νέα κυβέρνηση, εκλεγήκαμε τον περασμένο Ιούλιο, θέσαμε σε εφαρμογή ένα μεταρρυθμιστικό πρόγραμμα που προσέλκυσε το ενδιαφέρον ξένων επενδυτών για την Ελλάδα, αλλά νομίζω ότι το μεταρρυθμιστικό μας πρόγραμμα παραμένει εξαιρετικά επίκαιρο».\nΠαράλληλα ο κ. Μητσοτάκης στέκεται ιδιαίτερα στο σχέδιο της κυβέρνησης για τη στήριξη της εργασίας στη διάρκεια του καλοκαιριού: «Δώσαμε στις επιχειρήσεις, μικρές και μεγάλες, πρόσθετη ευελιξία ώστε να προσλάβουν όσο το δυνατόν περισσότερους εργαζομένους και το κράτος θα καλύψει τον υπόλοιπο “λογαριασμό”, όπως έχει κάνει έως τώρα και όπως θα πρέπει να κάνει σε περιόδους κρίσης».\n«Σημαντικό πρώτο βήμα το σχέδιο Μέρκελ-Μακρόν»\nΕρωτηθείς για το σχέδιο Μέρκελ-Μακρόν για ένα Ευρωπαϊκό Ταμείο Ανάκαμψης το οποίο θα παρέχει επιχορηγήσεις και όχι δάνεια, ο κ. Μητσοτάκης σημειώνει ότι «είναι μια φιλόδοξη πρόταση που αποτελεί ένα πολύ σημαντικό πρώτο βήμα για την επίδειξη ευρωπαϊκής αλληλεγγύης στη διάρκεια μιας κρίσης που μας πλήττει όλους. Και ελπίζω ότι και η Επιτροπή θα κινηθεί σε παρόμοια κατεύθυνση».\n«Πρόκειται για μία πανδημία που μας έχει πλήξει όλους. Η Ευρωπαϊκή Ένωση έχει τη δυνατότητα να δανειστεί, η Επιτροπή μπορεί να δανειστεί με πολύ χαμηλά επιτόκια και να στηρίξει τις χώρες που χρειάζονται βοήθεια. Θα είναι για το καλό της Ευρώπης συνολικά. Θα είναι για το καλό όλων των κρατών-μελών και είμαι βέβαιος ότι θα καταφέρουμε να πείσουμε τις μικρότερες χώρες, τις λεγόμενες “τέσσερις φειδωλές” χώρες, πως αυτός είναι ο σωστός τρόπος να δράσουμε», αναφέρει, σχολιάζοντας με αυτό τον τρόπο τις αντιδράσεις που προκαλεί το σχέδιο.\nΕρωτηθείς σχετικά, ο Πρωθυπουργός υπογραμμίζει ότι «η Καγκελάριος Μέρκελ αντιμετωπίζει την παρούσα περίσταση ως μία ιστορική στιγμή για την Ευρωπαϊκή Ένωση. Νομίζω μάλιστα ότι είναι σημαντικό και για τη δική της υστεροφημία το γεγονός ότι προβαίνει σε μία τομή και προτείνει κάτι που δεν ήταν ιδιαιτέρως δημοφιλές στη Γερμανία μέχρι πρότινος, εξηγώντας ταυτόχρονα για ποιους λόγους το κάνει. Πιστεύω ότι αυτή η πρόταση θέτει τα θεμέλια για κάτι σημαντικό και είμαι βέβαιος ότι θα επιτευχθεί συμφωνία στον επόμενο Συμβούλιο Κορυφής».\nΠαίρνοντας θέση απέναντι στις απόψεις όσων (στη Γερμανία και αλλού) επισείουν τον κίνδυνο της διαφθοράς – ότι δηλαδή τα χρήματα προς την Ελλάδα ενδέχεται «να διοχετεύονταν στη λάθος κατεύθυνση» – ο Πρωθυπουργός τονίζει ότι «η κυβέρνηση έχει θέσει τον πήχη πολύ υψηλά όσον αφορά στην ακεραιότητα και στη διαφάνεια». «Θα σας δώσω ένα παράδειγμα σχετικά με το πώς διατίθενται τα χρήματα σήμερα. Το υφιστάμενο πρόγραμμα SURE το οποίο αφορά στη στήριξη της προσωρινής απασχόλησης, θα διατεθεί για τη στήριξη νέων ανθρώπων», τονίζει, και αναφέρει ως παραδείγματα αξιοποίησης των χρημάτων, την υλοποίηση σημαντικών έργων υποδομής και τη διασφάλιση της πράσινης μετάβασης.\n«Με ρωτήσατε πού θα διοχετευτούν τα χρήματα. Ένα άλλο παράδειγμα είναι ότι κλείνουμε όλα τα ανθρακωρυχεία μας στη βόρεια Ελλάδα, νωρίτερα από τη Γερμανία. Συνεπώς, μέρος των χρημάτων θα διατεθεί για τη στήριξη της πράσινης μετάβασης σε μια ολόκληρη περιφέρεια της Ελλάδας η οποία εξαρτάται σε μεγάλο βαθμό από τον άνθρακα και θα πρέπει πλέον οι κάτοικοί της να βρουν κάτι άλλο να κάνουν. Και, βεβαίως, θα επωφεληθούν και γερμανικές εταιρείες. Η RWE σύναψε συμφωνία με τη ΔΕΗ για την εγκατάσταση ενός πολύ μεγάλου φωτοβολταϊκού πάρκου στη θέση όπου υπήρχε μια παλιά λιγνιτική μονάδα. Συνεπώς είναι και προς το συμφέρον γερμανικών εταιρειών, επειδή θέλω να αλλάξω το αφήγημα. Δεν είναι πλέον θέμα αποπληρωμής χρέους προς την Ε.Ε., αλλά επενδυτικών ευκαιριών που θα είναι επωφελείς για ελληνικές εταιρείες, θα δημιουργήσουν θέσεις εργασίας, αλλά ταυτόχρονα θα ωφελήσουν και γερμανικές εταιρείες. Η τελευταία εκδήλωση που πραγματοποιήθηκε πριν την εμφάνιση του κορωνοϊού ήταν ένα φόρουμ στο Βερολίνο. Ήταν η τελευταία δημόσια εκδήλωση στην οποία παραβρέθηκα και νομίζω ότι ήταν η τελευταία δημόσια εκδήλωση και για την Καγκελάριο Μέρκελ. Ήμασταν μαζί στο φόρουμ, στις 9 Μαρτίου, όπου μιλήσαμε με γερμανικές εταιρείες και τις παροτρύναμε να έρθουν να επενδύσουν στην Ελλάδα, κάτι το οποίο συνεχίζει να ισχύει. Έχουμε τη Διεθνή Έκθεση Θεσσαλονίκης, μια σημαντική εμπορική έκθεση, όπου φέτος η Γερμανία θα είναι η τιμώμενη χώρα. Ελπίζω ότι τον Σεπτέμβριο θα μπορέσω να υποδεχτώ εκεί την Καγκελάριο στη ΔΕΘ και ότι θα μπορέσουμε να συνεχίσουμε την επιχειρηματολογία εξηγώντας για ποιους λόγους είναι προς το συμφέρον και των γερμανικών εταιρειών να τα πάει καλά η Ελλάδα».\n«Καταστήσαμε πολύ σαφές ότι η Ελλάδα θα προστατεύσει τα σύνορά της και ότι τα ελληνικά σύνορα είναι και σύνορα της Ευρωπαϊκής Ένωσης. Όταν υπήρξε συστηματική προσπάθεια από πλευράς της Τουρκίας να προωθήσει πρόσφυγες και μετανάστες στην Ελλάδα, είπαμε όχι, αυτό δεν μπορεί να γίνει, και υπερασπιστήκαμε τα σύνορά μας. Τρεις ημέρες αργότερα, η ηγεσία της Ευρωπαϊκής Ένωσης ήρθε στη βόρεια Ελλάδα και προσέφερε στην Ελλάδα απόλυτη πολιτική στήριξη, καθώς ενεργούσαμε και για λογαριασμό της Ευρώπης. Σκοπεύουμε να συνεχίσουμε να κάνουμε το ίδιο. Θέλω να είμαι ειλικρινής μαζί σας, πρέπει να συνεργαστούμε με την Τουρκία στο προσφυγικό ζήτημα. Η Τουρκία φιλοξενεί σχεδόν τέσσερα εκατομμύρια πρόσφυγες και δικαιούται να λάβει βοήθεια από την Ευρώπη. Αυτό το είπα στον Πρόεδρο Ερντογάν εξ αρχής, αλλά είναι κάτι που δεν μπορεί να γίνει υπό καθεστώς εκβιασμού. Ας κάνουμε λοιπόν μια ειλικρινή συζήτηση για το πώς μπορεί η Ευρώπη να βοηθήσει την Τουρκία. Όπως γνωρίζετε είχαμε μια συμφωνία, την κοινή δήλωση Ε.Ε.-Τουρκίας, η οποία λειτούργησε σχετικά καλά και μπορούμε να τη βελτιώσουμε. Ας αφήσουμε λοιπόν κατά μέρος τις απειλές και τις κινήσεις που ενθαρρύνουν απεγνωσμένους ανθρώπους να επιχειρήσουν να διασχίσουν τα σύνορα παρ’ όλο που ξέρουν ότι θα αποτύχουν. Ας συζητήσουμε ειλικρινά με την Τουρκία το προσφυγικό ζήτημα, και είμαι βέβαιος ότι θα καταλήξουμε σε μια κοινά αποδεκτή λύση. Όμως αυτό δεν μπορεί να γίνει με απειλές ή ακόμα και εκβιασμούς. Έχουμε αποδείξει ότι μπορούμε να υπερασπιστούμε τα σύνορά μας, και εφόσον χρειαστεί θα το ξανακάνουμε».


Διατηρητέα διώροφη μονοκατοικία, συνολικής επιφάνειας 250τμ σε καλή κατάσταση, σε οικόπεδο 1.300τμ στην περιοχή της Πρώτης Πλατείας στο Π. Ψυχικό. Αποτελείται από χωλ εισόδου, χώρους υποδοχής με τζάκι, χωριστή τραπεζαρία, μεγάλη κουζίνα και 3 υπνοδωμάτια με 2 μπάνια. Υπόλοιπο δομήσης 530τμ. Έτος κατασκευής: 1940\nΔιπλοκατοικία με δύο οροφοδιαμερίσματα, 220τμ και 110τμ αντίστοιχα, σε οικόπεδο 1.050τμ (με Σ.Δ. 0.4, Σ.Κ. 40%), στον λόφο της Φιλοθέης στην περιοχή της Πλατείας. Το μεγαλύτερο αποτελείται από χωλ εισόδου, σαλόνι με τζάκι, χωριστή τραπεζαρία, γραφείο, κουζίνα και 3 υπνοδωμάτια με 2 μπάνια και wc. To μικρότερο αποτελείται από σαλόνι με ενιαία τραπεζαρία, κουζίνα και 2 υπνοδωμάτια με ένα μπάνιο. Όλα τα δωμάτια βγαίνουν είτε στον κήπο είτε σε άνετες μεγάλες βεράντες με θέα σε όλα τα επίπεδα. Ο κήπος είναι κοινόχρηστος. Η σκάλα είναι ενταγμένη στο οίκημα εσωτερικά κατά συνέπεια προσφέρεται και η δυνατότητα να λειτουργήσει σαν μονοκατοικία. Η αρχιτεκτονική του κτηρίου είναι ουδέτερη και εύκολα ανανεώνεται σε ένα minimal ύφους σύγχρονο κτίριο. Έτος κατασκευής: 1975\nΔιαμπερές οικόπεδο εμβαδού 1.600τμ στα Πηγαδάκια της Βούλας. Η κάθε πρόσοψη είναι 21μ και δεν έχει κτίσμα. Ο συντελεστής δόμησης είναι 0,60 και χτίζει 960τμ με επιπλέον τα υπόγεια.\nΡετιρέ με πισίνα, Γλυφάδα\nΡετιρέ Γ' και Δ' ορόφου με θέα και πισίνα, συνολικής επιφάνειας 365τμ, πολύ κοντά στο κέντρο της Γλυφάδας. Ο Γ' όροφος αποτελείται από πολύ μεγάλο χώρο υποδοχής ψηλοτάβανο, μεγάλη κλειστή κουζίνα και μεγάλο καθημερινό καθιστικό. Ο Δ' όροφος αποτελείται από μικρή κουζίνα, 3 σουίτες με δικό τους μπάνιο, wc, δωμάτιο υπηρεσίας με μπάνιο. Τέλος, διαθέτει αυτόνομη θέρμανση με φυσικό αέριο, κλιματισμό, ηλιακό, ξύλινα δάπεδα, 3 υπόγειες θέσεις στάθμευσης και αποθήκη 12τμ. Η θερμαινόμενη πισίνα εντός του διαμερίσματος είναι 35τμ και διαθέτει ανοιγόμενη οροφή. Η θέση του είναι εξαιρετική γιατί βρίσκεται σε πολύ ήσυχο σημείο ενώ ταυτόχρονα βρίσκεται κοντά στην αγορά και στη θάλασσα. Έτος κατασκευής: 2008\nΣυγκρότημα Κατοικιών, Λειβαθούς\nΣυγκρότημα επτά μεζονετών συνολικής επιφανείας 1.469τμ, κτισμένες εντός τριών όμορων οικοπέδων συνολικής επιφανείας 6.824τμ. Κάθε μία αποτελείται από υπόγειο, ισόγειο και Α’ όροφο και διαθέτει πισίνα, υπόγειο χώρο στάθμευσης και αποθηκευτικό χώρο. Όλες οι μεζονέτες έχουν απεριόριστη και απρόσκοπτη θέα στη θάλασσα. Ο περιβάλλοντας χώρος είναι όμορφα διαμορφωμένος με γκαζόν, πεζούλες, φυτεύσεις και πλακοστρώσεις. Έτος κατασκευής: 2004.\nΑυτοτελές κτίριο, Ακρόπολη, Αθήνα\nΑυτοτελές ακίνητο 320τμ., σε οικόπεδο συνολικής επιφάνειας 155τμ., με Συντελεστή Δόμησης 3.2 (υπόλοιπο δόμησης). Απέχει ελάχιστα μόλις βήματα από την Διονυσίου Αρεοπαγίτου. Είναι πολύ κοντά στο Μουσείο της Ακρόπολης και το ΜΕΤΡΟ και έχει εξαιρετική θέα στην Ακρόπολη από τον Α΄ όροφο και το δώμα. Το ακίνητο δεν είναι διατηρητέο. Έτος κατασκευής: 1935.\nΠλησίον Ωδείου Ηρώδου Αττικού


Φιλιππίδης και Αλμπάνης τρόλαραν τη Ντορέττα και μας πέθαναν! - neolaia.gr .\nΦιλιππίδης και Αλμπάνης τρόλαραν τη Ντορέττα και μας πέθαναν!\nO Φιλιππίδης χτυπάει ξανά. Αυτή τη φορά με τη βοήθεια του Αλκίνοου Αλμπάνη!\nΟ Πέτρος Φιλιππίδης χρησιμοποιεί τελευταία τον προσωπικό του λογαριασμό στο Instagram για να σατιρίσει την επικαιρότητα. Αυτή τη φορά με τον Αντίνοο Αλμπάνη είχαν ως στόχο μία ατάκα της Ντορέτας Παπαδημητρίου.\nΓια να τα πάρουμε τα πράγματα από την αρχή!\nΗ γνωστή ηθοποιός βρέθηκε το βράδυ της Παρασκευής καλεσμένη στην εκπομπή «After Dark» του Θέμη Γεωργαντά. Μεταξύ άλλων, ο παρουσιαστής την ρώτησε για το αν κλεινόταν σε ένα ασανσέρ για μια ώρα με ποιον θα προτιμούσε να κλειστεί;\nΟι επιλογές ήταν δύο, είτε με τον Αντίνοο Αλμπάνη, είτε με τον Γιώργο Αγγελόπουλο. Η απάντηση της Ντορέττας ήταν η εξής:\n«Με τον Γιώργο Αγγελόπουλο, γιατί πιστεύω ότι θα έβρισκε τον τρόπο για να βγούμε από το ασανσέρ.»\nΚαι αυτό, ο Αντίνοος Αλμπάνης, το σατίρισε με τον Πέτρο Φιλιππίδη! Σε ένα χιουμοριστικό βιντεάκι, ο Πέτρος Φιλιππίδης περιμένει το ασανσέρ. Η πόρτα ανοίγει και μέσα συναντάει τον Αντινοο. Ξαφνικά το ασανσέρ σταματάει και τότε ακούγεται η ατάκα:\n«Όχι ρε γα…. μείναμε. Χάθηκε να είναι ο Αγγελόπουλος;»\nΜε τον Αντίνοο να μένει έκπληκτος με την ατάκα αυτή!\nΗ ανάρτηση είχε και τη σχετική λεζάντα:\n«Η ΣΥΝΑΝΤΗΣΗ» ή «ΜΕ ΠΟΙΟΝ ΘΑ ΗΘΕΛΕΣ ΝΑ ΚΛΕΙΣΤΕΙΣ ΣΤΟ ΑΣΑΝΣΕΡ»!!!!!δεν είναι καινούργια εκπομπή, αλλά θα μπορούσε να γίνει!!!! σκεφτείτε το!!!!και η ιδέα είναι δικιά μας, μην μας την πάρετε!!!!»\nΜάλιστα, έχει ήδη καταφέρει να συγκεντρώσει χιλιάδες προβολές!\nΔες επίσης: Φιλιππίδης – Χαϊκάλης τρολάρουν τον Πέτρο Γαϊτάνο και είναι απλά απολαυστικοί!\nΠέτρος Φιλιππίδης βιντεάκι


Υπερψήφισε η Βουλή τη συμφωνία για τον EastMed: «Ναι» από ΝΔ, ΣΥΡΙΖΑ, ΚΙΝΑΛ και Ελ. Λύση – e-Today.GR\nΈντονα αντέδρασε ο κ. Χατζηδάκης στην κριτική που δέχτηκε για τις εξορύξεις υδρογονανθράκων λέγοντας χαρακτηριστικά: «Κάποιοι δεν θέλουν το φυσικό αέριο ως μεταβατικό καύσιμο. Κάποιοι δεν θέλουν ούτε τις e-today.gr γιατί δήθεν καταστρέφεται το περιβάλλον. Ορισμένοι από εσάς θέλετε μόνο κεριά. Θέλετε να εγκαταλείψουμε τα πάντα και να μοιράζω κεριά όπως στην Ανάσταση για την οικονομία».\nTopics Πολιτικήtags βουλή, για, συμφωνία, τη, Υπερψήφισε


Σε στενό εύρος διακύμανσης κινείται το χρηματιστήριο. Το ορόσημο της 21ης/8 και πόσο μπορούν να επηρεάσουν οι εξελίξεις στην Τουρκία. Τα μηνύματα από την αγορά των ομολόγων και οι αποτιμήσεις της εγχώριας αγοράς.\nΔημοσιεύθηκε:15 Αυγούστου 2018 - 15:04\nH 21η Αυγούστου έχει αναδειχθεί εδώ και πολύ καιρό (και από πολλούς) ως ημερομηνία – ορόσημο για την Ελλάδα. Και μπορεί όλοι να γνωρίζουν ότι τυπικά σημαίνει το «τέλος των μνημονίων» για την Ελλάδα, λίγοι, όμως, φαίνεται να πιστεύουν ότι αποτελεί και το ουσιαστικό τέλος τους και ότι σημαίνει «αλλαγή σελίδας» για την ελληνική οικονομία.\nΑυτήν τη στάση φαίνεται ότι συμμερίζεται και το Χ.Α., το οποίο λόγω και της τρέχουσας αρνητικής συγκυρίας με την τουρκική κρίση και τις προεκτάσεις της, κινείται σε αρνητικό έδαφος, αναμένοντας πιο ουσιαστικές εξελίξεις σε συγκεκριμένα μέτωπα.\nΠαρά τις περαιτέρω αναβαθμίσεις της αξιολόγησης της χώρας από τους διεθνείς οίκους, τελευταία προστέθηκε η Fitch Ratings, στην ελληνική αγορά μετοχών, τελικά έχουν επικρατήσει οι φόβοι από την πιθανή μετάδοση της κρίσης της Τουρκίας.\nΟ Αύγουστος είναι βέβαια παραδοσιακά μήνας χαμηλής συναλλακτικής δραστηριότητας κατά τα τελευταία 20 χρόνια και είθισται η εποχικότητα του μήνα είναι έντονα αρνητική, ωστόσο στην τρέχουσα φάση οι όποιες θετικές προοπτικές για την εγχώρια οικονομία φαίνεται να φυλλοροούν στην κατάρρευση της τουρκικής λίρας και στις πιθανές προεκτάσεις που αυτό θα έχει στις αναδυόμενες αγορές συνολικά.\nΗ μετοχική αγορά δεν προεξοφλεί τα θετικά μηνύματα από την έκθεση βιωσιμότητας του ελληνικού χρέους του της Ευρωπαϊκής Επιτροπής, του ΔΝΤ ή της Fitch Ratings τελευταία. Επιπλέον οι τραπεζικές μετοχές, οι οποίες με έναν τρόπο αποτελούν και το βαρόμετρο στην ψυχολογία της αγοράς, σημειώνουν σημαντική πτώση ελέω των φόβων για μετάδοση της τουρκικής κρίσης στο τραπεζικό σύστημα.\nΠαρότι η Fitch Ratings, αλλά και το ΔΝΤ εκτιμούν ότι η ελάφρυνση που συμφωνήθηκε με τους Ευρωπαίους εταίρους έχει βελτιώσει σημαντικά τη βιωσιμότητά του μεσοπρόθεσμα, όταν σε προηγούμενα report τους ήταν εξαιρετικά πιο φειδωλοί, η αγορά αποτυγχάνει να χρησιμοποιήσει τα θετικά νέα. Μικρή μερίδα της αγοράς επισημαίνει ωστόσο ότι η εμμονή της Fitch Ratings να διατηρεί σε RD τις τράπεζες παρά την αναβάθμιση της οικονομίας μπορεί να δρα αποτρεπτικά για τους ξένους επενδυτές.\nΑπό την άλλη όμως, η αναβάθμιση δύο βαθμίδων της Ελλάδας από τη Fitch ανοίγει το δρόμο να αξιολογήσει τα εγχώρια καλυμμένα ομόλογα της Alpha Bank, της Τράπεζας Πειραιώς και της Εθνικής Τράπεζας σε ΒΒΒ-, η οποία αποτελεί την πρώτη βαθμίδας Investment Grade, Τον Ιούνιο, η Fitch Ratings αναβάθμισε τα προγράμματα καλυμμένων -στεγαστικά δάνεια- ομολόγων για τις Alpha, και Εθνική Τράπεζα, στον απόηχο τότε της αναβάθμισης των αξιολογήσεων βιωσιμότητας.\nΤην ίδια στιγμή, στα ομόλογα δεν παρατηρείται «ευφορία» αφού οι τιμές και οι αποδόσεις τους έχουν συνδεθεί με τις εξελίξεις τόσο στην Τουρκία όσο και στη γειτονική Ιταλία. Παρότι οι προοπτικές είναι πιο ευοίωνες αφού η δικλείδα ασφαλείας των 24,1 δισ. ευρώ του κεφαλαιακού μαξιλαριού επαρκεί χρονικά και υπό προϋποθέσεις μέχρι και το τέλος του 2021, οι επενδυτές δεν έχουν αισθανθεί ακόμα επενδυτικά «άνετοι» με την Ελλάδα και περιμένουν προφανώς τις κινήσεις της κυβέρνησης στα μέτωπα των συντάξεων, του αφορολόγητου, αλλά και των μεταρρυθμίσεων, που δεν έχουν γίνει ακόμα.\nΑπό την άλλη πλευρά, βέβαια, και από τις αρχές του έτους, τα ελληνικά κρατικά ομόλογα έχουν υπεραποδώσει έναντι των αντίστοιχων τίτλων της ευρωζώνης, παρά την άνοδο και πάλι του spread. Το spread του δεκαετούς ομολόγου έναντι των γερμανικών bunds έχει διαμορφωθεί με την κρίση στη λίρα και την Ιταλία από τις 370 μ.β. στις 400 μ.β. και μεταβλητότητα παραμένει υψηλή.\nΗ τρέχουσα αποτίμηση\nΟι ελληνικές μετοχές υποαποδίδουν έναντι της Ευρωζώνης (EMU), αλλά και των αναδυόμενων αγορών, με τον τραπεζοκεντρικό δείκτη MSCI Greece να χάνει 20% φέτος, ενώ ο MSCI Europe χάνει 6%. Αυτό αποτελεί παράδοξο, καθώς οι αναθεωρήσεις για την εταιρική κερδοφορία είναι καλύτερες στην Ελλάδα με 11% έναντι 6% για το επόμενο 12μηνο στις ευρωπαϊκές μετοχές, ενώ και οι προοπτικές για την εγχώρια οικονομία είναι θετικές.\nΗ συγκριτική αποτίμηση του Χ.Α. σε σχέση με τις υπόλοιπες ευρωπαϊκές αγορές αναδεικνύει τις δυνάμεις, αλλά και τις πιθανές αδυναμίες της εγχώριας αγοράς μετοχών. Σύμφωνα με την έκθεση της MSCI στο τέλος Ιουλίου, ο δείκτης MSCI Greece εμφανίζει οριακά ανώτερη αποτίμηση σε τρεις από τους τέσσερις βασικούς δείκτες αποτίμησης που εξετάζει ο αμερικανικός επενδυτικός οίκος Morgan Stanley, έχοντας κλείσει σημαντικά την ψαλίδα του premium του παρελθόντος. (σημ.: αν ληφθεί η πτώση της αγοράς, ίσως και τα μικρά premium που απεικονίζουν οι πίνακες να έχουν εξαλειφθεί στο δείκτη P/E).\nΠιο συγκεκριμένα, ο δείκτης τιμή προς κέρδη (P/E) της Ελλάδας τους επόμενους 12 μήνες εκτιμάται σε 11,7 φορές τα καθαρά κέρδη, έναντι 11,5 φορές για τον δείκτη MSCI Emerging Markets και 15 φορές για τον δείκτη MSCI ACWI.\nΤαυτόχρονα, μικρό premium εμφανίζει η εγχώρια αγορά στον δείκτη τιμής προς πωλήσεις (P/Sales): ο δείκτης για τις ελληνικές μετοχές προβλέπεται σε 1,24 φορές και 1,20 φορές για τα δύο επόμενα έτη αντίστοιχα, έναντι 1,18 φορές και 1,16 φορές για τον δείκτη MSCI MSCI Emerging Markets. Ωστόσο, το υψηλό dicount σε όρους εσωτερικής αξίας (P/BV) διατηρείται αμείωτο, αφού ο δείκτης MSCI Greece διαπραγματεύεται με δείκτη 0,61 φορές στο επόμενο δωδεκάμηνο έναντι 1,7 φορές για τις αναδυόμενες μετοχές και 2,33 για τις παγκόσμιες αγορές.\nΣτην πρόσφατη μελέτη της Generali, οι δείκτες Shiller PE (μακροπρόθεσμη προσέγγιση της αποτίμησης καθώς χρησιμοποιείται ένας 10ετής μέσος όρος κερδών για να υπολογιστεί το P/E της αγοράς) δείχνει εξαιρετικά χαμηλός, στις 2 φορές έναντι 16 φορές για τις αγορές της ευρωζώνης.\nΤέλος, premium εμφανίζει ο εγχώριος δείκτης σε όρους μερισματικής απόδοσης. Η μερισματική απόδοση του MSCI Greece υπολογίζεται σε 1,6% στο επόμενο δωδεκάμηνο έναντι 2,6% για τον δείκτη MSCI Emerging Markets και 2,4% για τον δείκτη MSCI ACWI.\nΣτον MSCI Standard Greece εισέρχεται η μετοχή της Motor Oil\nBBG: Προς «investment grade» ελληνικές καλυμμένες ομολογίες μετά τη Fitch\nΑλλαγές στη μετοχική σύνθεση της Βιοτέρ στο ΧΑ\nΤο «υψηλού κινδύνου» κυνήγι αποδόσεων στις αναδυόμενες


Home ΦΟΡΜΟΥΛΑ 1 ΠΡΟΓΝΩΣΤΙΚΑ ΣΤΟΙΧΗΜΑΤΟΣ ΣΤΟΙΧΗΜΑ ΦΟΡΜΟΥΛΑ 1: Προτάσεις για το GP Γερμανίας ΣΤΟΙΧΗΜΑ ΦΟΡΜΟΥΛΑ 1: Προτάσεις για το GP Γερμανίας\n21:06Ιούλιος 30, 2016\nΠριν δύο χρόνια ο Nico Rosberg κέρδισε στον εντός έδρας γι’ αυτόν αγώνα με στρατηγική 2 αλλαγών. Εκκίνησε με τη πολύ μαλακή γόμα και έβαλε τη μαλακή στους γύρους 15 και 41. Η πολύ μαλακή γόμα ήταν περίπου 1 δευτερόλεπτο ταχύτερη από την μαλακή.\nΓια μια ακόμα φορά στους πρώτους προκριματικούς είδαμε τον Ρόζμπεργκ και τον Χάμιλτον να ειναι πρώτοι. Κοντά στην ομάδα της Mercedes, ήταν η Red Bull ενώ αντιθέτως, η Ferrari κινείται γύρω στο δευτερόλεπτο πιο αργά.\nΔεν είναι εύκολο να πει κανείς ότι επιστρέφοντας στο Χόκενχαιμ – μια καθιερωμένη διαδρομή – είναι σα να πηγαίνουμε σε μια ολοκαίνουργια πίστα, αλλά αυτό ακριβώς συμβαίνει φέτος. Την τελευταία φορά που η F1 βρέθηκε εκεί ήταν το 2014, η πρώτη χρονιά της υβριδικής εποχής. Από τότε έχουν γίνει μεγάλα βήματα στην εξέλιξη των μονοθεσίων. Αυτό έχει ως αποτέλεσμα να περιμένουμε χρόνους πολύ πιο γρήγορους απ’ ότι πριν δυο χρόνια, με συνέπεια την αύξηση των απαιτήσεων από τα ελαστικά. Η Pirelli επέλεξε τη μέση, τη μαλακή και την πολύ μαλακή γόμα για τη Γερμανία (σ.σ: είναι ίδια επιλογή με το προηγούμενο αγώνα στην Ουγγαρία). Πρόκειται ουσιαστικά για πιο “σκληρή” επιλογή δεδομένου ότι πριν δυο χρόνια στο Χόκενχαιμ υπήρχαν διαθέσιμες η μαλακή και η πολύ μαλακή γόμα.\n***Το πρόβλημα με το κιβώτιο ταχυτήτων που αντιμετώπισε ο Romain Grosjean δε μπόρεσε να επιλυθεί και έτσι το κιβώτιο αντικαταστάθηκε με ένα καινούριο. Αυτό όπως είναι γνωστό επιφέρει και ποινή 5 θέσεων στο grid. Έτσι ο Γάλλος οδηγός, θα ξεκινήσει 5 θέσεις πιο πίσω.\nΟι προτάσεις μας για το GP Γερμανίας είναι:\n♦ Νικητής : Ρόζμπεργκ\n♦ Head to Head Προκριματικών – Χάμιλτον vs Ρόζμπεργκ: Ρόζμπεργκ\n♦ Head to Head Προκριματικών – Χάλκενμπεργκ vs Πέρεζ: Χάλκενμπεργκ\n♦ Head to Head Προκριματικών – Ρικιάρντο vs Φερστάπεν: Ρικιάρντο\n♦ Head to Head Αγώνα Μπότας vs Μάσα: Μπότας\n***Για την ΕΡΤ2 που έχει αναλάβει την ελεύθερη μετάδοση, ο αγώνας θα μεταδοθεί ζωντανά το μεσημέρι της Κυριακής στις 15:00\nicon-tags Tags: Στοίχημα Προγνωστικα Στοιχηματος Μεταγραφες ΦΟΡΜΟΥΛΑ 1 Στοιχηματικές Εταιρείες GP Γερμανίας Pame Stoixima


Ετοιμάζει την υπερασπιστική του γραμμή ο καταγγελλόμενος γυναικολόγος - Δηλώνει ότι βρίσκεται σε σοκ - Δημοκρατική της Ρόδου\nΕτοιμάζει την υπερασπιστική του γραμμή ο καταγγελλόμενος γυναικολόγος – Δηλώνει ότι βρίσκεται σε σοκ\n31 Οκτωβρίου 2020 8:50 πμ | Δαμιανός Αθανασίου\nΔύο μηνύσεις που ασκήθηκαν ενώπιον της Εισαγγελέως Πλημμελειοδικών Ρόδου την 12η Οκτωβρίου 2020, από τις 17 που έχουν ασκηθεί συνολικά από τις αρχές Σεπτεμβρίου 2020, θα εξεταστούν πρώτες με την λήψη ανωμοτί καταθέσεως από τον καταγγελλόμενο γυναικολόγο μαιευτήρα την 20η Νοεμβρίου 2020.\nΟπως έγραψε η «δημοκρατική», τρεις δικογραφίες έχουν σχηματιστεί και εκκρεμούν ενώπιον του Πταισματοδίκη Ρόδου ως αυτοτελείς, παρότι έχουν κοινή βάση και ίδιο μηνυόμενο, εις βάρος του καταγγελλόμενου γυναικολόγου – μαιευτήρα για τα αδικήματα του βιασμού, της προσβολής της γενετήσιας αξιοπρέπειας, της κατάχρησης ανικάνου προς αντίσταση σε γενετήσια πράξη και της εξύβρισης.\nΌπως δήλωσε ο δικηγόρος κ. Κωνσταντίνος Αβδελής, ο γυναικολόγος δηλώνει σοκαρισμένος από όλα όσα γράφονται εις βάρος του. Σοκαρισμένη όμως είναι και η οικογένειά του.\nΌπως υποστηρίζει, δε γνωρίζει ποιες είναι οι γυναίκες που τον κατηγορούν και αν είχαν έρθει στο εξεταστήριό του. «Είναι αρχή ακόμα της διαδικασίας. Πιστεύουμε ότι στο τέλος θα λάμψει η αλήθεια» είπε ο δικηγόρος του στην εκπομπή «Αλήθειες με την Ζήνα».\nΟι δύο υποθέσεις που θα εξεταστούν κατά προτεραιότητα, προφανώς διότι έχουν συμπληρωθεί εγκαίρως με στοιχεία και καταθέσεις αφορούν σε μια γυναίκα που δια της συνηγόρου της κ. Εύης Αρνιθενού, υποστήριξε ότι τις τελευταίες μέρες του Αυγούστου του έτους 2020, είχε κάποιο δερματολογικό θέμα (εξανθήματα-σπυράκια), στο εξωτερικό σημείο της γυναικείας ευαίσθητης περιοχής και αποφάσισε να επισκεφθεί τον γυναικολόγο. Εκλεισε ραντεβού στις 11:00π.μ. και περίμενε αρκετές ώρες έξω από το εξεταστήριο. Όταν ήρθε η σειρά της μπήκε μέσα, κάθισε στην γυναικολογική καρέκλα (αφού έβγαλε τα ρούχα της από τη μέση και κάτω), όπως της υπέδειξε ο μηνυόμενος και όπως είθισται σε κάθε γυναικολογική εξέταση, αυτός στάθηκε μπροστά της και άρχισε να την εξετάζει.\nΟπως ισχυρίζεται δεν έκανε κάτι το περίεργο αρχικά αλλά στο τέλος της εξέτασης αφού της έδωσε οδηγίες και κάποιες αλοιφές, της άφησε σεξουαλικά υπονοούμενα τα οποία αναφέρονταν σε μία κολπική κρέμα που της πρότεινε.\nΜετά από 2 μέρες πονούσε αρκετά, η κρέμα δεν έδειξε να βοηθάει ιδιαίτερα και έτσι τηλεφώνησε, όπως ισχυρίζεται στον ιατρό και τον επισκέφθηκε αυθημερόν.\nΣτη νέα εξέταση, όπως υποστηρίζει, της ζήτησε να φέρει το σώμα της μπροστά έτσι ώστε να μπορεί να έχει οπτική και στο πίσω μέρος της ευαίσθητης περιοχής.\nΔεν το σχολίασε καν, αλλά του τόνισε γι άλλη μια φορά ότι εκεί που την εξετάζει δεν πονάει ενώ, όπως ισχυρίζεται η μηνύτρια, προσπαθούσε μετά βεβαιότητας να την φέρει σε οργασμό, παρά τις αντιδράσεις της και τη δυσαρέσκειά της. Διατείνεται ακόμα ότι ασέλγησε και παρά φύσιν, ενώ στην πορεία, παρά τις διαμαρτυρίες της ένιωσε ότι το γεννητικό του όργανο ήταν σε στύση\nΗ δεύτερη μήνυση που θα εξεταστεί την 20η Νοεμβρίου 2020 υποβλήθηκε από μια ημεδαπή, δια της συνηγόρου της κ. Μύριαμ Τομαρά.\nΤου μετέφερε, όπως περιγράφει, τις ανησυχίες της και ξεκίνησε να της κάνει κοιλιακό υπέρηχο εγώ είχε μεγάλη αγωνία γιατί για αρκετή ώρα δεν της μιλούσε και τον ρωτούσε επίμονα ενώ κοιτούσε το μόνιτορ «τι είναι γιατρέ; Τι έγινε; Τι είναι αυτό που κοιτάτε; Όλα καλά;». Εκείνος κάποια στιγμή, όπως περιγράφει της απάντησε «’Όλα καλά, αυτά που κοιτάω είναι τα αρχίδια του, που του τα έπρηξες από τις πολλές ερωτήσεις».\n«Και εκείνη την στιγμή συμβαίνει το αδιανόητο! Αρχίζει και γλείφει με την γλώσσα του το αιδοίο μου! Εγώ βιώνοντας την απόλυτη φρίκη, μούδιασα από το σοκ, έχασα τον κόσμο γύρω μου και ένιωσα σαν ένα παγιδευμένο ζώο.\nΣιχαινόμουν το ίδιο μου το σώμα ενώ βρισκόταν στην πιο ιερή στιγμή του. Μου στέρησε την χαρά της εγκυμοσύνης μου» υποστηρίζει στην μήνυση της.


[:el]Δεύτερος στην παγκόσμια κατάταξη ο Κοντίδης[:] - Cyprus Sailing TV\nHomeΕιδήσεις[:el]Δεύτερος στην παγκόσμια κατάταξη ο Κοντίδης[:]\n21/06/2017 Argyris Gregoriou Ειδήσεις, Ιστιοπλοΐα στην Κύπρο\nΜετά την ολοκλήρωση του Παγκοσμίου Κυπέλλου στο Σανταντέρ, όπου ο Παύλος Κοντίδης τερμάτισε στην 7η θέση, ακολούθησε και η ενημέρωση για την παγκόσμια κατάταξη.\nΟ Κύπριος πρωταθλητής φιγουράρει στη δεύτερη θέση με 931 βαθμούς, κάτι που δίχως αμφιβολία αποτελεί τεράστιο επίτευγμα για τον Παύλο Κοντίδη αλλά και τον κυπριακό αθλητισμό γενικότερα. Είναι η πρώτη φορά που ο Κοντίδης φτάνει τόσο κοντά στην πρωτιά της παγκόσμιας κατάταξης.\nΟ πρωταθλητής μας έδειξε με τις επιδόσεις του στους τελευταίος αγώνες που έλαβε μέρος ότι βρίσκεται σε πολύ καλή κατάσταση και με λίγη τύχη θα μπορούσαν τα πράγματα να ήταν ακόμη καλύτερα.\nΟ μοναδικός που βρίσκεται μπροστά από τον Κοντίδη στην παγκόσμια κατάταξη είναι ο Γερμανός Φίλιπ Μπουχλ με 947 βαθμούς, ενώ στην τρίτη θέση είναι ο Λορέντζο Μπράντο Τσιαβαρίνι από την Μεγάλη Βρετανία με 922 βαθμούς.\nΜετά την ολοκλήρωση του Παγκοσμίου κυπέλλου στο Σανταντέρ ο Παύλος Κοντίδης ξεκουράζεται παίρνοντας κάποιες απαραίτητες ανάσες και σιγά-σιγά θα ξεκινήσει την προετοιμασία του για τους επόμενους αγώνες μέσα στην σεζόν.\nΗ Κυπριακή Ιστιοπλοϊκή Ομοσπονδία όπως και ο ιστιοπλοϊκός κόσμος νιώθουν ιδιαίτερη υπερηφάνεια για τον Παύλο και εκφράζουν τα θερμά τους συγχαρητήρια.


Τρένο με οδηγό τον Μπελούτσι - Ειδήσεις - νέα - Το Βήμα Online\nΤρένο με οδηγό τον Μπελούτσι\nΤελικά ποιος είναι ο αντίπαλος του Ολυμπιακού στο πρωτάθλημα; Με τους παραδοσιακούς (συν)διεκδικητές του τίτλου Παναθηναϊκό και ΑΕΚ να μην μπορούν να ακολουθήσουν τον ρυθμό και μόνο τον ΠΑΟΚ να δείχνει ικανός να διατηρηθεί κοντά, οι Ερυθρόλευκοι εξακολουθούν να κερδίζουν άνετα στο «Γ. Καραϊσκάκης» αποδίδοντας εσχάτως και θελκτικό ποδόσφαιρο. Ο Ολυμπιακός δείχνει να βρίσκει την ταυτότητα που προσπαθεί να του (προσ)δώσει ο κ. Ερνέστο Βαλβέρδε από το ξεκίνημα της σεζόν, …\nΤελικά ποιος είναι ο αντίπαλος του Ολυμπιακού στο πρωτάθλημα; Με τους παραδοσιακούς (συν)διεκδικητές του τίτλου Παναθηναϊκό και ΑΕΚ να μην μπορούν να ακολουθήσουν τον ρυθμό και μόνο τον ΠΑΟΚ να δείχνει ικανός να διατηρηθεί κοντά, οι Ερυθρόλευκοι εξακολουθούν να κερδίζουν άνετα στο «Γ. Καραϊσκάκης» αποδίδοντας εσχάτως και θελκτικό ποδόσφαιρο.\nΟ Ολυμπιακός δείχνει να βρίσκει την ταυτότητα που προσπαθεί να του (προσ)δώσει ο κ. Ερνέστο Βαλβέρδε από το ξεκίνημα της σεζόν, καθώς είναι χαρακτηριστικό ότι στο προχθεσινό ματς με τον Πανιώνιο οι Ερυθρόλευκοι κατέγραψαν 34 τελικές προσπάθειες, στατιστικό που είναι υπερδιπλάσιο από τον μέσο όρο της ομάδας στο πρωτάθλημα και ασφαλώς ρεκόρ για την εφετινή σεζόν! Η πίεση στην αντίπαλη άμυνα είναι ουσιαστικά η αρχή των πάντων: Είναι το μυστικό της μεγάλης κατοχής μπάλας, των πολλών ευκαιριών, αλλά και των λίγων τερμάτων παθητικό. Την ώρα που οι Ερυθρόλευκοι αφομοιώνουν στοιχεία από τη φιλοσοφία του προπονητή τους, ο Φερνάντο Μπελούτσι μαθαίνει τα μυστικά μιας νέας για τον ίδιο θέσης. Ο αργεντινός μέσος, το 50% των δικαιωμάτων του οποίου κόστισαν ούτε λίγο ούτε πολύ 7,5 εκατ. ευρώ τον περασμένο Ιανουάριο, είχε δηλώσει πρόσφατα με νόημα ότι η θέση του είναι δίπλα στον αμυντικό μέσο, αλλά τελικά αποδεικνύεται σε παίκτη-κλειδί σε αυτή τη μεταμόρφωση του Ολυμπιακού στις τελευταίες εβδομάδες. Μάλιστα ο ίδιος φαίνεται να παρατάει τη… μουρμούρα, καθώς σε πηγαδάκι μετά το τέλος της αναμέτρησης με τον Πανιώνιο παραδεχόταν ότι ο κ. Βερβέρδε τού έχει μάθει μια νέα θέση. Ο 25χρονος πρώην παίκτης της Ρίβερ Πλέιτ, που αγωνίζεται ως κρυφός κυνηγός, σκόραρε για τρίτο συνεχές παιχνίδι (είχαν προηγηθεί το γκολ με τον Ηρακλή και αυτό με την Μπενφίκα) και μοιάζει έπειτα από καιρό να βρίσκει τα πατήματά του και να δημιουργεί αποτελεσματικό δίδυμο με τον Ντιόγο.\nΟ Ολυμπιακός δείχνει ικανός να μετατρέψει σε περίπατο το πρωτάθλημα, αλλά πριν από την εντός των συνόρων συνέχεια υπάρχει το Κύπελλο UΕFΑ. Η αποστολή της ομάδας πετάει σήμερα για το Χάρκοβο της Ουκρανίας, όπου αύριο Τετάρτη θα αντιμετωπίσει τη Μέταλιστ, αλλά και τις «πολικές συνθήκες» που επικρατούν στην πόλη. Στην αποστολή συμπεριλήφθηκε ο Βασίλης Τοροσίδης, ενώ εκτός έμειναν οι Ακης Στολτίδης, Ντάρκο Κοβάτσεβιτς, Λεονάρντο , Γιάννης Παπαδόπουλος και Γιώργος Γκαλίτσιος.


Εκδρομή Αγ. Ιωάννης Ρώσος - Λίμνη Ευβοίας - MG Travel\nΑΓ. ΙΩΑΝΝΗΣ ΡΩΣΟΣ – ΛΙΜΝΗ ΕΥΒΟΙΑΣ\nΑναχώρηση στις 07:30 για τη Χαλκίδα, με στάση στη γέφυρα του Ευρίπου, για να παρακολουθήσουμε την παλιρροϊκή κίνηση των υδάτων. Διανύοντας μια πολύ όμορφη διαδρομή, συνεχίζουμε για το χωριό Προκόπι και την εκκλησία του Αγίου Ιωάννη του Ρώσου, όπου θα προσκυνήσουμε το σκήνωμά του. Επόμενη στάση, η όμορφη παραλιακή κωμόπολη Λίμνη, όπου θα παραμείνουμε για μπάνιο και γεύμα. Όποιος θέλει, μπορεί να επισκεφθεί το Ιστορικό και Λαογραφικό Μουσείο της περιοχής, που στεγάζεται στο νεοκλασικό αρχοντικό της Λιμνιώτισσας Αικατερίνης Ευαγγελινού-Φλώκου, η οποία και συνέλεξε πολλά από τα αντικείμενα που εκτίθενται. Το απόγευμα, αναχώρηση για Αθήνα με ενδιάμεση στάση.


Εκατομμύρια δόσεις εμβολίου COVID-19 πάνε χαμένες - Ιστολόγιο\nΑρχική σελίδαSocietates EuropaeaeΕκατομμύρια δόσεις εμβολίου COVID-19 πάνε χαμένες\nΕκατομμύρια δόσεις εμβολίου COVID-19 πάνε χαμένες\nΟι διανομείς εμβολίων σε όλες τις ΗΠΑ έχουν συλλογικά απορρίψει περισσότερες από 82,1 εκατομμύρια δόσεις εμβολίων κατά του COVID-19 από τον Δεκέμβριο του 2020 έως τα μέσα Μαΐου του 2022. Αυτό αντιπροσωπεύει πάνω από το 11% των συνολικών εμβολίων που διανέμονται από την ομοσπονδιακή κυβέρνηση. Πρόσφατα στοιχεία που δημοσιεύθηκαν από το Κέντρο Ελέγχου Νοσημάτων (CDC) δείχνουν μια απότομη αύξηση στον αριθμό των εμβολίων που χάνονται με την πάροδο του χρόνου. Τον Φεβρουάριο, το CDC είχε ανακοινώσει μια σπατάλη 65 εκατομμύρια δόσειςο αριθμός αυξάνεται τώρα σε 82,1 εκατομμύρια δόσεις σε λίγο λιγότερο από τρεις μήνες.\nΜεταξύ εκείνων που συνέβαλαν στη σπατάλη περιλαμβάνουν μεμονωμένες πολιτείες, φαρμακεία, ομοσπονδιακές υπηρεσίες και εδάφη των ΗΠΑ. Τα φαρμακεία λιανικής, το CVS και η Walmart είναι μεταξύ των κορυφαίων φορέων που έχουν πετάξει έναν τεράστιο αριθμό δόσεων. Άλλα φαρμακεία, συμπεριλαμβανομένων των Health Mart, DaVita, Rite Aid, Publix και Costco, επίσης σπαταλούσαν περισσότερο από το ένα τέταρτο των δόσεων που έπρεπε να διανείμουν.\nΣχετικό: Η προετοιμασία του εμβολίου για τον COVID-19 θα μπορούσε να σκοτώσει μισό εκατομμύριο καρχαρίες\nΟι πολιτείες της Οκλαχόμα και της Αλάσκας σπαταλούσαν επίσης περισσότερο από το ένα τέταρτο των εμβολίων που έπρεπε να διανείμουν η καθεμία. Η Οκλαχόμα σπατάλησε το 28% των 4 εκατομμυρίων δόσεων της ενώ η Αλάσκα σπατάλησε το 27% από τις 1 εκατομμύριο δόσεις της κατά την εν λόγω περίοδο.\nΑνάμεσα στα χαμένα εμβόλια περιλαμβάνονται εκείνα που έχουν λήξει στο ράφι και αυτά που είχαν χαλάσει από σπασμένους καταψύκτες ή προβλήματα διακοπής ρεύματος. Ωστόσο, ένα μεγάλο κομμάτι των δόσεων πετάχτηκε στο τέλος της ημέρας όταν δεν υπήρχαν υποψήφιοι να χρησιμοποιήσουν τις υπόλοιπες λίγες δόσεις ενός ανοιγμένου φιαλιδίου. Μέρος του προβλήματος ήταν ότι μόλις ανοίξει ένα φιαλίδιο, πρέπει να χρησιμοποιηθεί μέσα σε μερικές ώρες.\nΕνώ η συνολική ποσότητα απορριμμάτων είναι εντός των αποδεκτών επιπέδων από την Παγκόσμιος Οργανισμός Υγείας, ειδικοί στη δημόσια υγεία έχουν εκφράσει ανησυχίες. Οι ειδικοί στον τομέα της υγείας λένε ότι τέτοιες τεράστιες σπατάλες πρέπει να αποφεύγονται, δεδομένου ότι λιγότεροι από τους μισούς εμβολιασμένους Αμερικανούς δεν έχουν λάβει ακόμη αναμνηστικό εμβόλιο.\nΕκτός από τους Αμερικανούς που χρειάζονται αναμνηστικά εμβόλια, υπάρχουν εκατομμύρια άνθρωποι σε όλο τον κόσμο που δεν έχουν ακόμη εμβολιαστεί. Οι δόσεις θα μπορούσαν να είναι χρήσιμες σε τέτοιους ανθρώπους.\n„Είναι μια τεράστια απώλεια για τον έλεγχο της πανδημίας – ειδικά στο πλαίσιο εκατομμυρίων ανθρώπων σε όλο τον κόσμο που δεν κατάφεραν να λάβουν καν την πρώτη δόση“, δήλωσε η Δρ Sheela Shenoi, ειδικός σε μολυσματικές ασθένειες στο Yale School of Medicine .\nΜέσω NBC News\nΠροηγούμενη ανάρτησηΤα γενετικά τροποποιημένα δέντρα μπορούν να δεσμεύσουν περισσότερο άνθρακα\nΕπόμενη ανάρτηση Η NASA θα δοκιμάσει το πρώτο ηλεκτρικό αεροπλάνο στον κόσμο


MAKIS LIOLIOS: ΟΙ ΚΑΝΤΑΔΟΡΟΙ ΤΗΣ ΚΑΒΑΛΑΣ ΓΙΑ ΔΕΥΤΕΡΗ ΦΟΡΑ ΣΤΑ ΣΟΚΑΚΙΑ ΤΗΣ ΠΑΝΑΓΙΑΣ.\nΟΙ ΚΑΝΤΑΔΟΡΟΙ ΤΗΣ ΚΑΒΑΛΑΣ ΓΙΑ ΔΕΥΤΕΡΗ ΦΟΡΑ ΣΤΑ ΣΟΚΑΚΙΑ ΤΗΣ ΠΑΝΑΓΙΑΣ.\nΜε μεγαλύτερη επιτυχία στέφθηκε η δεύτερη εξόρμηση των Κανταδόρων της Καβάλας στην συνοικία της Παναγίας, που έγινε μετά από απαίτηση τόσο των κατοίκων όσο και αυτών που δεν μπόρεσαν να έρθουν την πρώτη φορά. Δείχνει πως ίσως είναι κάτι που λείπει από τις γειτονιές της πόλης. Έστω και για λίγο δίνουν ζωή με τα όμορφα τραγούδια. Χωρίς επίσημες τελετές έναρξης και παράτες. Πήραν λοιπόν την περασμένη Παρασκευή 8 Ιουλίου το βράδυ, ο Κώστας (Λιούμπας που είχε την ιδέα γι αυτές τις επιδρομές πολιτισμού) κι ο Δημήτρης τα μπουζούκια τους, ο Γιώργος την κιθάρα, ο Λευτέρης τον τζουρά, ο Δημήτρης και η Κατερίνα τα μπαγλαμαδάκια τους και συναντήθηκαν με όσους ανταποκρίθηκαν στην πρόσκληση, στο μνημείο του Απόστολου Παύλου.\nΚι αυτή την φορά το ξεκίνημα έγινε από τα Τενεκετζήδικα, με πολλούς περισσότερους συμμετέχοντες. Πάνω από 50 συμπολίτισσες και συμπολίτες ξεκίνησαν να ανεβαίνουν τα ανηφορικά δρομάκια της Παναγίας τραγουδώντας. «Ότι κι αν πω δεν σε ξεχνώ», «Το γελεκάκι που φορείς», «Όλοι οι ρεμπέτες του ντουνιά»… Και οι κάτοικοι της Παναγίας κρεμασμένοι σε παράθυρα και μπαλκόνια να απολαμβάνουν μαγεμένοι τα ακούσματα. Αρκετοί μάλιστα έδιναν και παραγγελιές, με τους κανταδόρους να μην τους χαλάνε το χατίρι. Ακόμη και το δρομολόγιο άλλαξε με τους κανταδόρους να φτάνουν στο Κάστρο. Μακάρι οι ευχές που έδιναν οι κάτοικοι της Παναγίας να πιάσουν.\nΦυσικά είχαν μαζί τους και εφόδια. Τσιπουράκι που έδωσε θάρρος και στους πιο συνεσταλμένους και ντροπαλούς, δείχνοντας πως η όμορφη παρέα εκτός από τους δοκιμασμένους μουσικούς, είχε κι άλλα ακατέργαστα διαμαντάκια. Αυτή την φορά την παρέα συνέδραμε κι ένα δυνατό όνομα του ρεμπέτικου, η Κατερίνα Τσιρίδου που είναι Καβαλιώτισσα και κάνει τις διακοπές της στην Καβάλα. Δέχτηκε με χαρά να συνοδεύσει τους κανταδόρους κι έδωσε με την μοναδική φωνή της το δικό της χρώμα στις καντάδες.\nΣτην Παλιά Μουσική οι κανταδόροι ήρθαν αντιμέτωποι με μια έκπληξη. Μέλη του συλλόγου της Παναγίας «Το Κάστρο» τους υποδέχτηκαν με χαρά και τους ευχαρίστησαν που έδωσαν ζωή με νότες και τραγούδια στην γειτονιά τους. Μάλιστα οι κανταδόροι τραγούδησαν μέσα στην Παλιά Μουσική και εντυπωσιάστηκαν με την ακουστική του χώρου. Και συνέχισαν την πορεία τους στα στενά δρομάκια. Απαραίτητη θεώρησαν την στάση στο σπίτι του αείμνηστου Μανώλη Τσίμα, όπου με ένα τραγούδι τίμησαν τον μεγάλο αυτό τραγουδοποιό της Καβάλας που έφυγε τόσο αναπάντεχα.\nΌσο ζόρικη ήταν η άνοδος, τόσο εύκολη η κάθοδος από τα σοκάκια της Παναγίας. Η Θεοδώρου Πουλίδου αντήχησε κι αυτή από τα τραγούδια τους. «Μαύρα μάτια, μαύρα φρείδια», «Βορειάς ειν’ η αγάπη σου», «Καϊξής», «Κάθε βράδυ λυπημένη»… Η όμορφη παρέα κατέληξε σε ταβερνάκι της Παναγίας μια και η μεγάλη βόλτα άνοιξε την όρεξη. Φυσικά κι εκεί το τραγούδι ήταν στην πρώτη διάταξη, ενώ πολλοί δοκίμασαν τις χορευτικές τους ικανότητες. Και όπως διαβεβαίωσαν την ερχόμενη Παρασκευή η βόλτα θα επαναληφθεί στην συνοικία του Προφήτη Ηλία της Καβάλας.


Οι τρεις φάσεις της μνήμης | Απόψεις για τη Μονή Βατοπαιδίου (και όχι μόνο)\nΗ μνήμη είναι ακόμα ένα άγραφο κεφάλαιο σε ότι αφορά την έρευνα του εγκεφάλου. Νευρολογία και νευροφυσιολογία τα τελευταία χρόνια άνοιξαν καινούριους διαδρόμους σε ότι αφορά την αναγνώριση της λειτουργίας της παρόλα αυτά όμως παραμένει η βασική της δομή ανεξερεύνητη.\nΓίνονται προσπάθειες καθημερινές από διάφορα μεγάλα εργαστήρια του κόσμου να βρουν την πλήρη στοιχείωση της λειτουργίας της έτσι ώστε να λύσουν και το μυστήριο της ζωής. Σε αυτή την προσπάθεια για να γίνει τουλάχιστον μια αρχή και πιο κατανοητή για τους πολλούς έτσι που και οι γιατροί να συνεννοούνται μεταξύ τους χωρίστηκε η μνήμη σε τρεις φάσεις.\nΗ πρώτη φάση είναι αυτή που αναγνωρίζει και κωδικοποιεί τις νέες πληροφορίες.\nΑμέσως οι κωδικοποιημένες πληροφορίες μεταφέρονται και αποθηκεύονται στον εγκέφαλο και έχουμε την φάση της αρχειοθέτησης και τελικά την φάση της επαναφοράς έτσι που να επαναφέρουμε στην μνήμη όλα τα βιώματα και τα περιεχόμενα που έχει. Βέβαια σε σχέση με το στάδιο των ερευνών που υπάρχει σήμερα η κατηγοριοποίηση αυτή είναι πάρα πολύ απλοϊκή. Δεν παύει όμως να είναι ιδιαίτερα χρήσιμη σαν αρχή.\n« Συλλεκτικό και σπάνιο βίντεο\nA Christian mental health worker has been fired after passing colleagues a booklet warning of the physical and psychological damage some women suffer after an abortion »


Η εκλογική ακτινογραφία της Πελοποννήσου και οι αναμετρήσεις σε Περιφέρεια και Δήμους! | Foninews.gr\nΗ εκλογική ακτινογραφία της Πελοποννήσου και οι αναμετρήσεις σε Περιφέρεια και Δήμους!\nΤΙΣ ΤΟΠΙΚΕΣ ιδιαιτερότητες, τους επίσημους υποψήφιους, τους «αντάρτες» και τους ανεξάρτητους, καθώς και ποιοι υποστηρίζουν ποιους, πώς καταγράφεται σήμερα η δυναμική των κομμάτων στην Πελοπόννησο καταγράφει το «Βήμα της Κυριακής». Μια χρήσιμη εκλογική ακτινογραφία την οποία παραθέτουμε:\nΗ Περιφέρεια Πελοποννήσου ήταν από την εποχή του Μεσοπολέμου ο πιο προνομιακός χώρος για τη συντηρητική παράταξη. Είναι ενδεικτικό ότι η ΝΔ είχε σταθερή πρωτιά και μάλιστα με ιδιαίτερα υψηλά ποσοστά από το 1974 έως και σήμερα, με εξαίρεση το 2009, όταν το ΠαΣοΚ κατέκτησε την πρώτη θέση με μικρή διαφορά.\nΗ ΝΔ ακόμα και στις ευρωεκλογές του 2014, όταν είχε μεγάλη πτώση πανελλαδικά, άντεξε στην Πελοπόννησο και κατάφερε να κατακτήσει την πρώτη θέση (28,35%) έναντι του ΣΥΡΙΖΑ (24,2%) που κάλπαζε. Η ΝΔ ήρθε πρώτη στους τέσσερις από τους πέντε νομούς της Περιφέρειας και στις βουλευτικές εκλογές του Σεπτεμβρίου του 2015, με εξαίρεση την Κόρινθο όπου ο ΣΥΡΙΖΑ ήρθε πρώτος. Βέβαια τα ποσοστά της ΝΔ δεν είχαν καμία σχέση με τα ιδιαίτερα υψηλά νούμερα αλλοτινών εκλογών. Ομως, από το 28,35% που κατέγραψε η ΝΔ στις ευρωεκλογές του 2014, τον Σεπτέμβριο του 2015 έφθασε κατά μέσο όρο στους πέντε νομούς στο 34,06%. Ο ΣΥΡΙΖΑ από το 24,2% των ευρωεκλογών σκαρφάλωσε στο 29,75%, ενώ ισχυρή παρουσία έχει και η Χρυσή Αυγή.\nΟ ΣΥΡΙΖΑ σης τελευταίες εκλογικές αναμετρήσεις είχε το μικρότερο ποσοστό του στη Λακωνία (23,07%). Η ΝΔ στον ίδιο νομό είχε το μεγαλύτερο της (37,54%), ενώ και η Χρυσή Αυγή είχε την καλύτερη της επίδοση (11,44%).\nΣτην Περιφέρεια Πελοποννήσου η ΝΔ κατάφερε να έχει τη συντριπτική πλειοψηφία των δημάρχων και βέβαια την υπεροχή στις πρωτεύουσες των νομών, ενώ στήριξε και τον περιφερειάρχη Πέτρο Τατούλη.\nΤο ενδιαφέρον στη συγκεκριμένη περιοχή ήταν η παγίωση της αυξημένης παρουσίας της Αριστεράς. Η μεγάλη μετατόπιση ψηφοφόρων από το ΠαΣοΚ προς τον ΣΥΡΙΖΑ έφερε τη ραγδαία αύξηση των ποσοστών του και την ισχυρή συμμετοχή του στη Βουλή λόγω και του εκλογικού νόμου. Ομως σης αυτοδιοικητικές εκλογές του 2014 δεν κατάφερε να έχει σημαντική παρουσία, παρά την αλματώδη πορεία.\nΤο στοίχημα για τον ΣΥΡΙΖΑ είναι τι θα πράξει σε αυτές τις ευρωεκλογές και τις αυτοδιοικητικές. Στην Περιφέρεια Πελοποννήσου είναι υποψήφιος και πάλι, όπως το 2014, ο νυν γενικός γραμματέας Δημοσίων Εργων Γιώργος Δέδες – αλλά αυτή τη φορά με τον ΣΥΡΙΖΑ – ο οποίος το 2014 πήρε 15,38% ως υποψήφιος του ΠαΣοΚ.\nΗ ΝΔ στηρίζει για την Περιφέρεια τον Παναγιώτη Νίκα. επί σειρά ετών δήμαρχο Καλαμάτας, αλλά έχει απέναντι τον νυν περιφερειάρχη και πρώην βουλευτή της ΝΔ Πέτρο Τατούλη, που τον στήριξε το 2014 και εξελέγη στον δεύτερο γύρο με 59,35%.\nΤο ΚΙΝΑΛ στηρίζει τον Γιάννη Μπουντρούκα. το ΚΚΕ τον Νίκο Γόντικα, η Ενωση Κεντρώων τον πρώην νομάρχη Αργολίδας Δημήτρη Σαραβάκο, η Λαϊκή Ενότητα τον πρώην βουλευτή Θανάση Πετράκο, η Χρυσή Αυγή τον Δημήτρη Τζμπετζή (Σημ. «Φ». Οι Οικολόγοι στηρίζουν τη Δήμητρα Λυμπεροπούλου και η ΑΝΤΑΡΣΥΑ τον Παναγιώτη Κάτσαρη).\nΣτον Δήμο Καλαμάτας τον Π. Νίκα διαδέχθηκε ο αντιδήμαρχος Θανάσης Βασιλόπουλος ενώ από τη ΝΔ προέρχονται άλλες τρεις υποψηφιότητες, της Μαρίας Οικονομάκου, της Ελένης Αλειφέρη και του Νίκου Αλεξανδρόπουλου. Ο ΣΥΡΙΖΑ στηρίζει τον Μανώλη Μάκαρη, το ΚΙΝΑλ δεν έχει δώσει επίσημο χρίσμα, με τα στελέχη του να μοιράζονται στους συνδυασμούς των Βασίλη Τζαμουράνη, Βασίλη Κοσμόπουλου και Τόνιας Κουζή. Το ΚΚΕ στηρίζει τον Δημήτρη Οικονομάκο, ενώ υποψήφιοι είναι και οι Δημήτρης Κουκούτσης ανεξάρτητος βουλευτής Μεσσηνίας, αλλά και οι Μιχάλης Αντωνόπουλος και Παναγιώτης Αλούπης.\nΣτην Τρίπολη ο ΣΥΡΙΖΑ θα στηρίξει τον νυν δήμαρχο Δημήτρη Παυλή, ενώ η ΝΔ θα δώσει τη μάχη με τον πρώην δήμαρχο Γιάννη Σμυρνιώτη. Στην Τρίπολη έχει σπάσει στα τέσσερα η Κεντροαριστερά, καθώς ο νυν δήμαρχος Δ. Παυλής στηρίζεται και από τον ΣΥΡΙΖΑ, ενώ από την «πολιτική μήτρα» του ΚΙΝΑΛ προέρχονται ο Δημήτρης Τζιοΰμης, ο Νίκος Τσαμούλος και ο Δημήτρης Βόσνος.\nΤο ΚΚΕ στηρίζει στον Δήμο του Ναυπλίου το μέλος του ΑΣ του TEE Πελοποννήσου Κώστα Γκόνη, ενώ ο ΣΥΡΙΖΑ τον αρχιτέκτονα, πρώην νομάρχη Τάσο Σαλεσιώτη. Η ΝΔ δεν έχει δώσει χρίσματα σε Ναύπλιο και Αργός. Ατυπα όμως πολλά στελέχη της στηρίζουν τους νυν δημάρχους, στο Ναύπλιο τον πασοκογενή Δημήτρη Κωστούρο και τον ακραιφνή δεξιό, που δέχθηκε προ καιρού και κριτική για ορισμένες απόψεις του, Δημήτρη Καμπόσο.\nΣτην Κόρινθο η πλειοψηφία του ΚΙΝΑΛ στηρίζει τον πρώην πρόεδρο του Δημοτικού Συμβουλίου Νίκο Σταυρέλη. Στον Δήμο Αργούς – Μυκηνών δίνεται στήριξη στο μέλος της ΚΕ του ΚΙΝΑΛ Τάσσο Χειβιδόπουλο.\nΗ ΝΔ έχει διασπαστεί στη Σπάρτη, ενώ ο ΣΥΡΙΖΑ θα στηρίξει τον νυν δήμαρχο Βαγγέλη Βολιώτη. Αρχικά είχε δηλώσει ότι ενδιαφέρεται ο πρώην βουλευτής Λακωνίας Γρηγόρης Αποστολάκος, που τον ήθελε και η ηγεσία και είχε απέναντι του τον πρώην δήμαρχο Σταύρο Αργειτάκο, ο οποίος συμμάχησε με τον Χρήστο Αλεξάκο. Πλέον έκανε πίσω ο Γρ. Αποστολάκος και μπήκε δυνατά στην κούρσα ο Σπαρτιάτης, πρώην υπουργός και επί σειρά βουλευτής με τη ΝΔ Πέτρος Δούκας, γαμπρός του Μιλτιάδη Εβερτ.\nΣτην Κόρινθο η αξιωματική αντιπολίτευση στηρίζει τον αντιπεριφερειάρχη Πελοποννήσου Πελοπίδα Καλλίρη και ο ΣΥΡΙΖΑ μάλλον προκρίνει τον γεωλόγο Μάριο Ασημακόπουλο.


Πάτρα: Εκτόξευση των κρουσμάτων κορονοϊού στα παιδιά - Τι δείχνουν τα τεστ\nNewsIT / Ελλαδα / Πατρα: Εκτοξευση των κρουσματων κορονοιου στα παιδια – Τι δειχνουν τα τεστ\n05.02.2021 | 16:12\nΓια πολύ μεγάλη διασπορά του κορονοϊού στους ανήλικους κάνουν λόγοι οι γιατροί στην Πάτρα οι οποίοι μιλώντας στο newsit.gr αναφέρουν αύξηση των θετικών τεστ και συρροή παιδιών στα νοσοκομεία Παίδων της πόλης.\nΜε το lockdown τύπου Μαρτίου να φαίνεται πως κλειδώνει στην Πάτρα, η ανησυχία των ειδικών εστιάζει αυτή τη στιγμή στα παιδιά τα οποία έχουν βρεθεί στο «μάτι του κυκλώνα» στην πρωτεύουσα της Αχαΐας, στην οποία πια υπάρχει στην κοινότητα και η βρετανική μετάλλαξη.\nH Άννα Μαστοράκου, πυρηνική γιατρός, πρόεδρος του Ιατρικού Συλλόγου Πατρών και αντιπρόεδρος ‘Α του Πανελλήνιου Ιατρικού Συλλόγου σημειώνει ανήσυχη: «Είναι πάρα πολλά τα περιστατικά πια στα παιδιά στην Πάτρα. Μέσα στις οικογένειες τους, στα σπίτια, στα σχολεία… Γιατροί, πνευμονολόγοι, λοιμωξιολόγοι κάνουμε έκκληση να κλείσουν τα σχολεία στην περιοχή. Γιατί πια η υποψία, ότι τα παιδιά προσβάλλονται και με την βρετανική μετάλλαξη, είναι έντονη. Η περιοχή μας είναι στο βαθύ κόκκινο. Ίσως σε λίγες ημέρες η κατάσταση να μην είναι πια ελεγχόμενη. Στα θετικά τεστ που βγαίνουν από τα διαγνωστικά εργαστήρια βλέπουμε να ανεβαίνει διαρκώς ο αριθμός των παιδιών. Αυτή είναι μια εξέλιξη που συνέβη μέσα σε λίγες, τις τελευταίες ημέρες. Τώρα πια, ένα ποσοστό του 10- 15% των θετικών τεστ αφορά σε παιδιά ενώ πριν αυτό το ποσοστό ήταν στο 1%».\nClick4More Συναγερμός για την εξάπλωση του κορονοϊού στα παιδιά – Περίπου 20 περιστατικά στο «Αγλαΐα Κυριακού» σε δυο εβδομάδες!\nΌπως εξηγεί η κα Μαστοράκου, τα παιδιά είτε προσέρχονται για τεστ εμπύρετα και με συμπτώματα είτε είχαν θετικό κρούσμα στο σχολείο ή στο σπίτι και θέλουν να δουν αν έχει κολλήσει και το παιδί. «Σκεφτείτε ότι πια στα διαγνωστικά κέντρα δουλεύουν όλοι νυχθημερόν για να δίνουμε τα αποτελέσματα των πολλών πια τεστ» λέει η ίδια χαρακτηριστικά και συμπληρώνει: «στο διαγνωστικό κέντρο όπου εργάζομαι εγώ από την 1 Φεβρουαρίου μέχρι σήμερα, είδα 2 θετικά τεστ παιδιών» .\nΑυξάνονται τα παιδιά που έρχονται για διάγνωση\nΓια διασπορά των κρουσμάτων στα παιδιά μίλησε στο newsit.gr και ο Γαβριήλ Δημητρίου, διευθυντής παιδιατρικής κλινικής στο Πανεπιστημιακό Νοσοκομείο του Ρίου. Όπως μας λέει «μέχρι στιγμής το σύστημα υγείας σε ο τι αφορά στα παιδιά δεν είχε δεχθεί πίεση. Τώρα σιγά σιγά φαίνεται ότι αρχίζει να παίρνει μια αυξητική τάση. Στην κλινική απλής νοσηλείας έχουμε δύο παιδιά. Αυτό είναι αναπόφευκτο όταν μέσα στην ευρύτερη περιοχή της Πάτρας έχουμε 19 σχολεία είτε σε ολική είτε σε μερική αναστολή λόγω covid. Υπάρχει σχολείο με 6 δασκάλους θετικούς. Έχουν αυξηθεί τα παιδιά που προσέρχονται στις εφημερίες. Ευτυχώς, τα περισσότερα είναι καλά είτε ασυμπτωματικά είτε με ήπια συμπτώματα».\nΣύμφωνα με τον ίδιο, στο πρώτο κύμα της πανδημίας σε 350 δείγματα παιδιών που έλαβε το νοσοκομείο μόνο 1 ήταν θετικό. Στο δεύτερο κύμα, τα πράγματα ήταν διαφορετικά. Από τον περασμένο Σεπτέμβριο και έπειτα σε 400 δείγματα οι γιατροί είδαν 30 θετικά. Από τα μέσα Νοεμβρίου και μετά, το νοσοκομείο έχει προχωρήσει σε 12 με 14 εισαγωγές στις covid κλινικές (απλής νοσηλείας).\nΤο μωρό δυο μηνών κόλλησε κορονοϊό από τους γονείς του\nΌσον αφορά στα δύο παιδιά που βρίσκονται στο νοσοκομείο της Πάτρας, σύμφωνα με τον κο Δημητρίου το βρεφάκι των 2 μηνών είναι καλά στην υγεία του. Κόλλησε τον κορονοϊό από τους γονείς του. Ο 10χρονος –το λιποθυμικό επεισόδιο του οποίου δεν είναι ανησυχητικό- έχει ήπια συμπτώματα. Σημειώνεται ότι ο 10χρονος κόλλησε από τον αδελφό του που είναι επίσης θετικός και ο οποίος κόλλησε τον κορονοϊό από τη δασκάλα του. Όσο για τον 9χρονο που βρίσκεται στη ΜΕΘ, αυτός χρειάστηκε να μεταφερθεί εκεί, δεδομένου ότι η κλινική εικόνα του είναι βαριά όπως συμβαίνει και σε έναν ενήλικα που νοσηλεύεται με κορονοϊό.\nΚατηγορίες Ελλάδα Ετικέτες ΚΟΡΟΝΟΪΟΣ,ΠΑΙΔΙΑ,ΠΑΤΡΑ


Στο… κόλπο για Βαγιαννίδη και η Γαλατάσαραϊ - Latest News GR\nΑρχική ΑΘΛΗΤΙΚΑ Στο… κόλπο για Βαγιαννίδη και η Γαλατάσαραϊ\nΣτο… κόλπο για Βαγιαννίδη και η Γαλατάσαραϊ\nΌσο ο Γιώργος Βαγιαννίδης δεν κλείνει και τυπικά με κάποιον σύλλογο τη συνέχιση της καριέρας του τόσο θα εμφανίζονται δημοσιεύματα που τον αφορούν. Πλέον μετά τις Μονακό και Ίντερ προστίθεται ακόμη ένας σύλλογος που φέρεται να ενδιαφέρεται «ζεστά» για τον 18χρονο ποδοσφαιριστή του Παναθηναϊκού. Ο λόγος για τη Γαλατάσαραϊ.\nΌπως σημειώνουν ρεπορτάζ από την Τουρκία, η ομάδα της Κωνσταντινούπολης έχει μπει στο… κόλπο και προσπαθεί να αποσπάσει το «ναι» από τον νεαρό ταλαντούχο αμυντικό και την οικογένειά του. Πάντως, αυτήν τη στιγμή φαίνεται πως οι Μιλανέζοι βρίσκονται πιο κοντά στο να τον αποκτήσουν, ωστόσο τα δεδομένα παραμένουν ρευστά.\nΑπό την πλευρά του, ο Παναθηναϊκός προσπαθεί με τα μέσα που διαθέτει να πείσει τον παίκτη να παραμείνει, με αποτέλεσμα να μη θεωρείται απίθανο ένα τέτοιο σενάριο, αν και οι «μνηστήρες» είναι αρκετοί. Σημαντικό ρόλο στην όποια απόφαση του Βαγιαννίδη θα παίξουν οι προοπτικές που θα έχει για το μέλλον του.\nΠροηγούμενο άρθροΤα «τρελά» αποτελέσματα των τεστ για κορονοϊό που εγκλώβισαν έναν άνδρα σε κρουαζιερόπλοιο για 8 εβδομάδες\nΕπόμενο άρθροΧρηματιστήριο: Θετικό το κλίμα με ανοδικό άνοιγμα


Ποιος φοβάται την Κατερίνα Καινούργιου;\nALPHA/ 24 MEDIA CREATIVE TEAM\nΕπιστρέφει στον Alpha και συνεχίζει μια σταθερή και αδιάλειπτη τηλεοπτική πορεία από το 2004 μέχρι σήμερα.\nTV Δέσποινα Δημά\nΝικητές, χαμένοι, νούμερα (πάντα) τηλεθέασης, ζώνες, πρωτιές, χαμηλές πτήσεις, ενημέρωση, ψυχαγωγία και τι 'ναι ανάμεσά τους. Η τηλεοπτική χρονιά που διανύσαμε σηματοδότησε τη μεγαλύτερη μεταγραφική αναμπουμπούλα των τελευταίων πολλών ετών. Όταν στο τραπέζι πέφτουν οι αριθμοί των επίσημων μετρήσεων, η λέξη υποκειμενικά ανοίγει την πόρτα και αποχωρεί.\nΑν θέλεις, λοιπόν, να μιλήσουμε για τους αντικειμενικά κερδισμένους της σεζόν που πέρασε και μπορούν να εξαργυρώσουν φέτος την επιτυχία τους, δεν θα μπορούσαμε να μην σταθούμε στην Κατερίνα Καινούργιου. Δεν ρωτώ αν σου αρέσει, γούστο σου καπέλο σου αν θα περίμενες από τις παρά δέκα να ξεκινήσει η εκπομπή.\nΜένω στα στοιχεία και μιλώ με αποδείξεις. Η εκπομπή «Ευτυχείτε» στο Open έκανε εξαιρετική πορεία σημειώνοντας υψηλότατη τηλεθέαση, τόσο στο γενικό σύνολο όσο και στο δυναμικό κοινό, σε μία άκρως ανταγωνιστική ζώνη με ονόματα πρωτοκλασάτα.\nΈπειτα από δύο χρόνια στο Open, η Κατερίνα Καινούργιου επιστρέφει στον Alpha με δόξες και τιμές. Πολλές οι συζητήσεις για την ώρα προβολής της εκπομπής και τις καραμπόλες που ενδεχομένως θα γίνονταν εντός καναλιού και θα χρειάζονταν έναν διακριτικό χειρισμό. Σταματίνα Τσιμτσιλή, Τατιάνα Στεφανίδου και μεσημβρινό δελτίο ειδήσεων προσαρμόζονται χρονικά ώστε το δέκα το καλό να δοθεί στην Κατερίνα Καινούργιου και την ομάδα της.\nΗ Κατερίνα Καινούργιου επιστρέφει στον Alpha έπειτα από πέντε χρόνια, όταν και παρουσίαζε το «Λόγω TiVis» που δεν συγκαταλέγεται στις μεγάλες της επιτυχίες (για να το πούμε και κομψά). Η επιστροφή αυτή αλλά και η ώρα προβολής της εκπομπής αποτελούν προσωπική της κατάκτηση και οφείλουμε να το παραδεχτούμε ακόμα κι αν για το είδος τηλεόρασης που υπηρετεί η Κατερίνα Καινούργιου δεν πετάμε τη σκούφια μας.\nΗ Κατερίνα Καινούργιου αργά και σταθερά διαγράφει από το 2004 αδιάλειπτη τηλεοπτική πορεία, όταν και ξεκίνησε ως ρεπόρτερ στην πρωινή εκπομπή «Χωρίς ταμπού» που παρουσίαζε η Μαρία Μπεκατώρου, στον τηλεοπτικό σταθμό Τηλεάστυ. Από το 2006 μέχρι το 2008, ήταν μέλος της δημοσιογραφικής ομάδας της εκπομπής «Όμορφος Κόσμος το πρωί» του Mega με παρουσιαστή τον Γρηγόρη Αρναούτογλου. Το 2008-2009 δούλεψε ως ρεπόρτερ στην εκπομπή «Πρωινός καφές» στον ΑΝΤ1 με παρουσιαστές τον Νίκο Μουτσινά και την Κατερίνα Ζαρίφη.\nΤο 2009 μετά την αποχώρηση του Γρηγόρη Αρναούτογλου από την πρωινή ζώνη του Mega, πέρασε από δοκιμαστικό για τη θέση της παρουσιάστριας της έβδομης σεζόν του «Όμορφου Κόσμου το πρωί». Τελικά ανέλαβε την παρουσίαση της εκπομπής μαζί με τους Νίκο Παπαδάκη, Δούκισσα Νομικού, Δημήτρη Ουγγαρέζο και Μαρία Αραμπατζή για μία σεζόν. Το 2010 μετακομίζει στον Alpha για να βρεθεί στο πλευρό του Νίκου Μουτσινά και της Μαρίας Ηλιάκη στο «Δέστε τους».\nΘα ακολουθήσει η παρουσίαση του «Όλα Παίζουν» που αντικατέστησε το «Δέστε τους» και τη σεζόν 2015-2016 θα αναλάβει την παρουσίαση της μεσημεριανής ψυχαγωγικής εκπομπής «Λόγω TiVis». Το 2016 θα τη βρει στο Epsilon TV με το «Φτιάξε καφέ... να στα πω» και από το 2018 θα συνεχίσει με το «Ευτυχείτε» στο Open. Τα χρόνια περνούν και η Κατερίνα Καινούργιου παραμένει στην τηλεόραση, γεγονός που αποδεικνύει πως κάτι γίνεται σωστά από πλευράς της.\nΤο τηλεοπτικό κοινό την επιβραβεύει με υψηλή τηλεθέαση και τα κανάλια βλέπουν στο πρόσωπό της ένα τηλεοπτικό προϊόν που πουλάει. Δούναι και λαβείν, για αγαθοεργίες χτυπήσατε λάθος πόρτα.\nΌμως η μεγαλύτερη νίκη της Κατερίνας Καινούργιου δεν είναι ούτε το νέο συμβόλαιο, ούτε η τηλεθέαση. Η μεγαλύτερη νίκη της εκπορεύεται από τη στάση που κράτησαν πολλοί συνάδελφοί της απέναντί της.\nΠολλοί ήταν εκείνοι που την υποτίμησαν θεωρώντας πως αξίζει να την κατατάξουν στις κατώτερες θέσεις μιας υποτιθέμενης λίστας ποιότητας τα κριτήρια της οποίας θα τα ‘λεγες και αναξιόπιστα.\nΈκανε τα «ντεφό» της προσωπικό χαρακτηριστικό στιλ και ένιωσε άνετα να μιλήσει για ποίηση και τρέσες που μπαίνουν και βγαίνουν, για προτάσεις γάμου που περιμένει κεράκι αναμμένο και δεν έρχονται, για «ρ» που δεν προφέρονται σωστά και δεν θέλει «ου». Με λόγια απλά και κατανοητά «το γύρισε το παιχνίδι» υπέρ της και έγινε συμπαθής.\nΚαλεσμένη κάποτε στο 2Night Show η ίδια είχε αναφέρει: «Όταν βγήκα στην τηλεόραση με τον Νίκο Μουτσινά στο Δέστε τους, ήμουν μια πολύ στημένη γκόμενα. Και μου είπε ο Νίκος πως πρέπει να τσαλακωθώ και πως μόνο έτσι θα πετύχω. Άφησα τον Νίκο να με τρολάρει και να με σατιρίσει και έτσι έγινα πολύ πιο συμπαθής και χαλάρωσα κι εγώ. Κι αυτό είναι ένα μεγάλο κομμάτι στο ότι εξελίχθηκα. Δεν έχω κανένα πρόβλημα με το ''ρ''. Ο Νίκος μού είπε να το αγαπήσω. Με έχει βοηθήσει τόσο αυτό Έχω κάνει αρκετά μαθήματα, αλλά δεν το έχω φτάσει σε τέλειο σημείο. Λέξεις που έχουν ''β'' και ''ρ'' δεν μου βγαίνουν εύκολα. Προσπάθησα την αδυναμία μου να την κάνω προτέρημά μου».\nΗ Κατερίνα Καινούργιου το προσπαθεί κι αυτό δεν μπορεί κανείς να το αμφισβητήσει. Με λάθη και σωστά. Κι όπως θα έλεγε και η Dickinson «η τύχη δεν είναι τυχαία, είναι μόχθος και πείσμα».\nΠΕΡΙΣΣΟΤΕΡΑ: TV, Alpha, Τηλεόραση


...πως οι οικονομικές πολιτικές που έχουν εκπονήσει τα τελευταία 28 χρόνια τα δύο μεγάλα κόμματα δε διαφέρουν και πολύ μεταξύ τους”.\nΥπερβολικό σας βρίσκω κύριε Δραγασάκη! Κι εσάς κυρία Παπαρήγα!\nΜα 28 χρόνια ίδιες πολιτικές το ΠΑΣΟΚ και η Νέα Δημοκρατία;\nΠότε θα αφήσετε πίσω το "Τι Παπάγος; Τι Πλαστήρας;";\nΠότε θα ξεκολλήσετε επιτέλους;\nΑυτά δεν τα είπατε εσείς; Και ποιος τα είπε;\nΗ ποιάααααα; Η Citi Group;;;;\nΚαι τι άλλο είπε η Citi Group;\nΤα ΙΔΙΑ λοιπόν λέει η Αριστερά και η Citi Group. Ταυτόσημες οι απόψεις.\nΜόνο που η πρώτη για να ξυπνήσει τον κόσμο και η δεύτερη για καθησυχάσει το κεφάλαιο...\n#grelections09 #hellections 2009 Εγραψαν Εκλογές ΝΔ Νεοφιλελευθερισμός ΠΑΣΟΚ\ngrsail 14 Σεπτεμβρίου 2009 - 5:29 μ.μ.\n... απλή λογική : προτιμώ την ΝΔ από το ΛΑΟΣ και τον ΣΥΝ από το ΚΚΕ, επίσης προτιμώ το ΠΑΣΟΚ από την ΝΔ, δεν είναι όλα ασπρόμαυρα ... υπάρχουν και οι αποχρώσεις του γκρίζου ... όποιος δεν τις βλέπει είναι ανυποψίαστος ή απλώς ... υποκριτής ...\nΑνώνυμος 14 Σεπτεμβρίου 2009 - 8:22 μ.μ.\nΔεν νομιζω οτι εχουν και πολυ αδικο!\nφυσικα δεν εχουν και κανα καλο τροπο να το λενε,αλλα εχουν δικιο.\nΕγω παντως απο το 84-85 και μετα που θυμαμαι τι γινοταν(born in `74),η πολιτικη του ΠαΣοΚ ηταν μαι κακη Κευνσιανη οικονομικη πολιτικη(Τσοβολα δωστα ολα!).\nΦυσικα μετα οι κυβερνησεις Μητσοτακη περασαν ενα βημα παραπερα(ισως και παραπανω),εφαρμοζοντας την λογικη "Πουληστε οτιδηποτε πουλιεται".\nΑκομα θυμαμαι τον Μαρινο(οχι τον τραγουδιστη,τον αλλον του Οικονομικου Ταχυδρομου,τοτε..) να ςρυεται για το υπερογκο κρατος και να ζηταει να πουληθουν τα παντα!\nΦυσικα και υπαρχουν διαφορες μεταξυ τους,αλλα η βαση της οικονιμικης τους φιλοσοφιας ηταν σε ενα δεδομενο συστημα παραγωγης,οι μεν να χρυσωνουν το χαπι και οι δε ..να μας το δινουν σε αλογισιες δοσεις!\n(εγω που τα παιρνω απο το ΚΚΕ,τωρα!)


Ανακοίνωση του Ολυμπιακού για το SDNA | SDNA\nΑνακοίνωση του Ολυμπιακού για το SDNA\n24 Μαρτίου 2015, 22:49\nΑνακοίνωση εξέδωσε ο Ολυμπιακός στην οποία αναφέρεται στα μεταγραφικά σενάρια που κυκλοφορούν και στο SDNA!\nΟι ερυθρόλευκοι με επίσημη ανακοίνωση στην ιστοσελίδα τους υπογραμμίζουν ότι αυτήν την στιγμή είναι αποκλειστικά προσανατολισμένοι στον στόχο του νταμπλ και στέκονται στο SDNA.\n«Η ΠΑΕ ΟΛΥΜΠΙΑΚΟΣ ξεκαθαρίζει τα παρακάτω, για την καλύτερη ενημέρωση των φιλάθλων της ομάδας μας και με αφορμή σενάρια που δημοσιεύονται σε ΜΜΕ.\n1) Ο σύλλογος αυτή την στιγμή είναι προσανατολισμένος αποκλειστικά στην επίτευξη των αγωνιστικών του στόχων, στην κατάκτηση του Πρωταθλήματος και του Κυπέλλου. Ο μεταγραφικός σχεδιασμός θα γίνει στην ώρα του, όπως και η υλοποίηση του.\n2) Τα όσα γράφονται περί συμφωνιών με ποδοσφαιριστές από το ελληνικό πρωτάθλημα είναι αναληθή.\n3) Αναλήθειες και σενάρια είναι προφανώς και οι «λεπτομέρειες» και τα «αποκλειστικά» θέματα της ιστοσελίδας sdna.gr που διαρκώς προσπαθεί να αποπροσανατολίζει τους φιλάθλους - αναγνώστες και να συκοφαντεί μονίμως την ομάδα μας. Δεν θα καταφέρει τίποτα περισσότερο από το να οδηγηθεί στη Δικαιοσύνη.\nΚατά της συγκεκριμένης ιστοσελίδας έχουν ήδη κατατεθεί μηνύσεις, ενώ η «αποστολή» της να πλήξει το ελληνικό ποδόσφαιρο και κυρίως τον ΟΛΥΜΠΙΑΚΟ θα πέσει στο κενό. Όπως και η επένδυση των «χορηγών» της».\nΚατεβάζει τους τόνους\nΦιλικό με Γαλατάσαραϊ\nΜοίρασε συγχαρητήρια ο Παράσχος


Νίκος Αρχιμανδρίτης - Ματθίλδη | Liberal.gr\nΤρίτη 29 Σεπτεμβρίου 2020, 22:29\nΠοιός είναι ο Νίκος Αρχιμανδρίτης;\nΤι ρόλο παίζει στη γκρίζα και τρομακτική Αθήνα του 2015;\nΑυτό το Σάββατο 3 Οκτωβρίου η "Ματθίλδη" της Αγγελικής Χαραγιάννη.\nΗ διεξαγωγή του δημοψηφίσματος την πρώτη Κυριακή του Ιουλίου, είναι η αφορμή της ολιγοήμερης επιστροφής της Ματθίλδης -νεαρής αρχαιολόγου- στην πατρίδα. Οι σκέψεις περί της αναγκαιότητας της μετάθεσής της στο παγωμένο Λονδίνο δεν αργούν να έρθουν. Η προαγωγή της φάνταζε εκ των ουκ άνευ.\nΜια τυχαία ματιά, κάτι σαν ένα πονηρό κλείσιμο ματιού της μοίρας, είναι η\nθρυαλλίδα της ψυχικής έκρηξης που πρόκειται να συνταράξει τα θεμέλια της\nκοσμοθεωρίας της. Υπάρχει προηγούμενο, αφορμή, αιτία και ασφαλώς επόμενο.\nΠίσω από αμφίσημες συμπεριφορές, ξεδιπλώνονται τα μακριά, σιχαμερά, γλοιώδη πλοκάμια της διαφθοράς. Τα απίθανα κινούνται στη σφαίρα της πιθανότητας, ενώ οι βεβαιότητες κατακρημνίζονται σε έναν ιδιότυπο γύρο του θανάτου.\nΤαυτόχρονα, όλα εμφανίζονται τακτοποιημένα στον δημόσιο βίο. Σαν άρτιο μουσικό σύνολο. Μια ορχήστρα με μαέστρο τον Νίκο Αρχιμανδρίτη και πρώτο βιολί τον αινιγματικό, αλλά ουσιαστικό και απέριττο στις κινήσεις του Πέτρο Παγκράτη, αποφεύγοντας θεωρίες συνομωσίας και κοινωνικούς σχολιασμούς. Η σκιά είναι ο καλύτερος σύμμαχος τού παρασκηνίου.\nΠαίρνοντας βαθιές ανάσες και βουτώντας στη φουρτουνιασμένη θάλασσα του\nελληνικού γίγνεσθαι του σωτηρίου έτους 2015, ξετυλίγει με προσοχή το κουβάρι της διαπλοκής. Ερωτευμένοι, τολμηροί, αισθαντικοί, αδίστακτοι, αυθεντικοί, ρομαντικοί ονειροπόλοι ήρωες δίνουν τη δική τους μαρτυρία και βοήθεια στο γαϊτανάκι της αναζήτησής της, φωτίζοντας την τολμηρή διαδρομή της μέχρι να βρεθεί στο τέλος του τούνελ.\nΗ Ματθίλδη καλείται να ξεπεράσει τους σκόπελους που έχουν τοποθετήσει με\nμαεστρία οι σκοτεινοί κύκλοι σε όποιον τολμά να αμφισβητεί το θέσφατο. Οφείλει πρώτα από όλα να μείνει δυνατή κι ανεπηρέαστη ώστε να φτάσει αλώβητη στο τέρμα της διαδρομής, στην οδυνηρή συνειδητοποίηση των γεγονότων.\nΜαζί το αριστούργημα της Αμαλίας Μεγαπάνου "Το παιδί της μάνας μου"


Βεροιώτης: Πρωτοχρονιά στο «Παλιό Ποδήλατο»! Παραμονή και ανήμερα με δύο βραδιές με live μουσική\nΠρωτοχρονιά στο «Παλιό Ποδήλατο»! Παραμονή και ανήμερα με δύο βραδιές με live μουσική\nΤηλ. κρατήσεων: 6975634866 - 2331026479\nΨάχνεις πού να περάσεις τις βραδιές της Πρωτοχρονιάς με την παρέα σου, κάπου όμορφα, με καλό φαγητό, ποτό και ζωντανή μουσική για χορό και γλέντι; Μην ψάχνεις άλλο! Πάρε τηλέφωνο στο 6975634866 ή 2331026479 και κλείσε ένα τραπέζι στο\n«Παλιό Ποδήλατο»! Έχει ετοιμάσει για εμάς δυο πρωτοχρονιάτικες βραδιές με μουσικό σχήμα... «φωτιά», έτοιμο για κάθε μουσική πρόκληση!\nΤρίτη βράδυ, παραμονή Πρωτοχρονιάς, ανεβαίνουμε στο «Παλιό Ποδήλατο» για να υποδεχθούμε τον νέο χρόνο με εξαιρετικό φαγητό, άφθονο κρασί και πολύ χορό με ζωντανή μουσική από την πιο κεφάτη μουσική παρέα της Ραχιάς!\nΤετάρτη βράδυ, ανήμερα της Πρωτοχρονιάς, το «Παλιό Ποδήλατο» μας περιμένει με ζωντανή μουσική και πρωτοχρονιάτικο μενού!\nΣε όλα αυτά θα μας διασκεδάσουν ο Τόλης Ταξιάρχης στο τραγούδι και τα πλήκτρα, ο Βασίλης Μπρανιώτης στο μπουζούκι και ο Νίκος Παπανικολάου στην κιθάρα και το τραγούδι, έτοιμοι για λαϊκό, έντεχνο, παραδοσιακό γλέντι και ό, τι προκύψει!\nστις 12/31/2019 11:33:00 π.μ.


Ανδρικές Παντόφλες Σπιτιού Υφαντίδης YF4032 Μπλε\nΑποτελούν ένα από τα πιο διαχρονικά και κλασικά σχέδια της συλλογής μας , αυτές οι δερμάτινες παντόφλες θα σας προσφέρουν την άνεση και τη ζεστασιά που αναζητάτε ακόμα και τις μέρες με αρκετά χαμηλές θερμοκρασίες. Ένα σχέδιο που ενώνει την άνεση, την πολυτέλεια και την εξαιρετική τιμή. Εξωτερικά είναι κατασκευασμένες από δέρμα ενώ όλο τους το εσωτερικό διαθέτει μάλλινη επένδυση. Το πέλμα τους είναι επίσης επενδυμένο από μαλλί και ακόμα και μετά από τη μέρα εφαρμογής θα προσέξετε ότι παίρνει ομοιόμορφα το σχήμα των ποδιών σας.\nΑνδρικές παντόφλες στα μέτρα σας! Η πολύ μαλακή και άνετη σόλα είναι κατασκευασμένη από Eva, υλικό γνωστό για το ελάχιστο βάρος του και τις αντιολισθητικές του δυνατότητες. Θα σας προσφέρει ανάλαφρο και σταθερό βάδισμα, απαραίτητη προϋπόθεση μετά από μια απαιτητική ημέρα.\nΕίναι εξ' ολοκλήρου κατασκευασμένες στην Ελλάδα, με μεγάλη προσοχή και σεβασμό στα υλικά κατασκευής τους και απευθύνονται σε πελατειακό κοινό το οποίο πιστεύει πως η άνεση πρέπει να συνάδει με την καλαισθησία και την ποιότητα. Λόγω της γούνας στο εσωτερικό, σας προτείνουμε να επιλέξετε ένα νούμερο μεγαλύτερο από αυτό που φοράτε.\nΔιατίθενται σε δύο αποχρώσεις : μαύρο και μπλέ με λευκή γούνα για να επιλέξετε αυτή που σας ταιριάζει περισσότερο. Χαρίστε ένα ζευγάρι ανδρικές παντόφλες Υφαντίδης, δείξτε την αγάπη σας στα αγαπημένα σας πρόσωπα και ξεχωρίστε!


Public 2018: Χρονιά ρεκόρ σε όλα τα επίπεδα | Business News\nΑύξηση πωλήσεων και ρεκόρ λειτουργικής κερδοφορίας πέτυχε η αλυσίδα καταστημάτων Public (Retailworld Α.Ε.), μέλος του Ομίλου Olympia, σύμφωνα με τα ενοποιημένα οικονομικά στοιχεία για τη χρήση 2018 στις αγορές Ελλάδας και Κύπρου. Πιο συγκεκριμένα, ο κύκλος εργασιών ανήλθε σε 256,4 εκατ. ευρώ το 2018, έναντι 241 εκατ. ευρώ το 2017, παρουσιάζοντας σημαντική αύξηση 6,4%. Σημαντική ήταν και η ενίσχυση της λειτουργικής κερδοφορίας της εταιρείας, καθώς τα κέρδη προ φόρων, τόκων και αποσβέσεων (EBITDA) για το 2018 ανήλθαν σε 9,1 εκατ. ευρώ από 3,4 εκατ. ευρώ το 2017, καταγράφοντας άνοδο +164%. Σε επίπεδο μεριδίων αγοράς, η Public ενίσχυσε τα μερίδιά της στα κινητά τηλέφωνα, αλλά και στις κατηγορίες των βιβλίων, μουσικής, ταινιών, gaming, αξεσουάρ κινητών, περιφερειακών, wearables και gadgets.\nΠαράλληλα, κατάφερε αύξηση στο κανάλι των B2B πωλήσεών της, εξυπηρετώντας 133.000 εταιρικούς πελάτες, μεταξύ των οποίων κορυφαίοι όμιλοι εταιρειών. Η εταιρεία κατέγραψε ρεκόρ επισκέψεων με 29,2 εκατ. επισκέψεις στα φυσικά καταστήματά της και 50,5 εκατ. επισκέψεις στα e-commerce κανάλια της. Επίσης, διακίνησε 2,2 εκατ. προϊόντα online παραγγελιών, με τις σχετικές πωλήσεις να αντιστοιχούν στο 20% του ετήσιου κύκλου εργασιών.\nΓια το 2019 αναμένεται να πραγματοποιηθούν επενδύσεις ύψους 4,5-5 εκατ. ευρώ, ενώ μέσα στον επόμενο μήνα αναμένεται να λανσαριστεί και μια νέα πλατφόρμα e-commerce για τον τομέα του B2B που, όπως ανέφερε πριν από λίγη ώρα σε σχετική εκδήλωση ο Διευθύνων Σύμβουλος της εταιρείας, Χρήστος Καλογεράκης, θα είναι μια από τις πιο μοντέρνες στην Ευρώπη. Στο πλαίσιο της ίδιας εκ- δήλωσης, ο κ. Καλογεράκης τόνισε πως δεν μπορεί να αναφέρει τίποτα αυτήν τη στιγμή σχετικά με τις επαφές και συζητήσεις που φέρεται να έχει η Public με τη Media Markt, ενώ σημείωσε πως στο πλάνο της αλυσίδας συμπεριλαμβάνεται και η δημιουργία νέων καταστημάτων για το άμεσο μέλλον, χωρίς να διευκρινίσει τον αριθμό αυτών.\nΤέλος, η Public για μία ακόμη χρονιά επένδυσε στην ανάπτυξη του ανθρώπινου δυναμικού της. Ήταν η πρώτη εταιρία στην Ελλάδα που συνεργάστηκε με το LinkedIn, προσφέροντας στους εργαζομένους τη διεθνή εκπαιδευτική πλατφόρμα LinkedIn Learning, με τους εκπαιδευόμενους να αποσπούν συνολικά 1.683 πιστοποιήσεις σε διάφορους τομείς. Επίσης, με στόχο να ακούει τη φωνή και τις ιδέες όλων των ανθρώπων της, στα 55 καταστήματά της σε Ελλάδα και Κύπρο και στα κεντρικά της γραφεία, εισήγαγε την καινοτόμα ηλεκτρονική πλατφόρμα, Ιdea Management, όπου οι εργαζόμενοι καταθέτουν προτάσεις.


Progressive WordPress (PWA) – Πρόσθετο WordPress | WordPress.org Ελληνικά\nΑπό Nico Martin\nKhaliel 19 Ιανουαρίου 2022\npete3xy 27 Μαΐου 2022\ncapbussat 22 Σεπτεμβρίου 2021\nrrvoigt 19 Ιουλίου 2021\nproflowa 17 Απριλίου 2021\ndevomman 25 Νοεμβρίου 2020\n“Progressive WordPress (PWA)” είναι λογισμικό ανοιχτού κώδικα. Οι παρακάτω έχουν συνεισφέρει στη δημιουργία του.\nΤο “Progressive WordPress (PWA)” έχει μεταφραστεί σε 2 γλώσσες. Ευχαριστούμε τους μεταφραστές για τις συνεισφορές τους.\nΜεταφράστε το “Progressive WordPress (PWA)” στην γλώσσα σας.\nEnglish (US), French (France) και German (Switzerland).